Fond za zaštitu okoliša sufinansira nabavku kamiona za odvoz smeća – Informativni portal Općine Borovo\nHome → lokalna samouprava → Fond za zaštitu okoliša sufinansira nabavku kamiona za odvoz smeća\nFond za zaštitu okoliša i energetsku efikasnost odobrio je opštini Borovo 470 hiljada kuna za nabavku komunalnog vozila koje će služiti za sakupljanje i odvoz komunalnog otpada s područja naše opštine, potvrdio je za Radio Borovo predsednik Nadzornog odbora borovskog komunalnog preduzeća “Eko Dunav” i predsednik Opštinskog veća opštine Borovo Srđan Jeremić. “Naša obaveza i učešće je 20 odsto, što znači da ćemo u vrlo skoro vreme ići u nabavku ovog komunalnog vozila za sakupljanje i odvoz komunalnog otpada što je velika stvar za opštinu Borovo. Mi smo komunalno preduzeće osnovali tek pre šest meseci i evo već koliko danas-sutra imaćemo komunalno vozilo na raspolaganju. To znači zapošljavanje još nekoliko ljudi u našem komunalnom preduzeću koji će biti angažovani u ovom poslu. Takođe, stvaraćemo i preduslove da preuzmemo i obavljanje nekih drugih poslova koje sada na području naše opštine obavljaju neke druge firme. Tu pre svega mislim na dimnjačarske usluge. Pri nego što istekne sadašnja koncesija, mi ćemo da obučimo dve osobe za obavljanje dimnjačarskih usluga. Te osobe će biti iz Borova i takođe one će naći svoje radno mesto u našem komunalnom preduzeću, da obavljaju poslove dimnjačarskih usluga na području opštine Borovo” rekao je Jeremić.\n“Pored nabavke vozila za odvoz komunalnog otpada Fond za zaštitu okoliša i energetsku efikasnost odobrio je program sufinansiranja nabavke 200 kanti (120 litara) i 20 kontejnera (1100 litara) za skupljanje komunalnog otpada te nabavku 12 kontejnera koji će biti postavljeni kao EKO-OTOCI. Ukupan iznos koji će ovo komunalno preduzeće i opština Borovo biti u mogućnosti povući od strane Fonda u ovoj godini je oko 600.000 kuna” rekao je direktor komunalnog preduzeća EKO-DUNAV Miloš Erić.\n“Na ovaj način, odnosno kroz projekte i programe prema drugim izvorima finansiranja i uz podršku opštinskog budžeta možema raditi i nadalje na stvaranju predpostavki za otvaranje novih radnih mesta, poboljšanju komunalne i druge infrastrukture na korist naših meštana” rekao je načelnik Zoran Baćanović.


Tokom 50 godina, SARANTIS GRUPA je postala strateški i pouzdan partner za prodaju robe široke potrošnje svim kompanijama koje žele da prodaju svoje proizvode u zemljama južne i istočne Evrope.\nKroz dugoročna strateška partnersta, naša Grupa je preuzela ekskluzivno zastupanje i distribuciju više od 50 poznatih svetskih brendova. Ovi proizvodi, zajedno sa sopstvenim brendovima Grupe, značajno jačaju naš portfolio proizvoda.\nU kategorijama robe široke potrošnje i luksuzne kozmetike, naša Grupa je potpisala ugovor o distribuciji sa kompanijom ESTEE LAUDER `70-ih godina, što je dovelo do formiranja ESTEE LAUDER HELLAS zajedničkog preduzeća u 2002. godini.\nStrateška partnerstva se nastavljaju kroz ekskluzivne ugovore sa drugim kompanijama: JOHNSON&JOHNSON u Rumuniji, LA PRAIRIE u Grčkoj, Poljskoj i Rumuniji, PUIG GRUPA na Balkanu, ITF GRUPA u Grčkoj, CHURCH&DWIGH, EVYAP i COTY u Grčkoj, za Adidas & Playboy brendove.\nSarantis dalje jača svoj portfolio proizvoda u kategoriji kozmetike kroz nedavnog sporazuma sa kompanijom CONTER, članom SODALIS grupe, za distribuciju brendova Deni , Tesori d'Oriente, Vidal, Strep i Leocrema u većini zemalja gde Grupe posluje.\nU kategoriji proizvoda za domaćinstvo, veliki portfolio naših brendova koje proizvodimo obogaćen je kroz nedavni sporazuma sa SPOTLESS GRUPOM za zastupanje brendova Vapona, Colour Catcher, Dylon, Globol i Septifos u istočnoj Evropi.\nSARANTIS GRUPA takođe predstavlja i distribuira vodeće brendove iz kategorije vitamina, dodataka ishrani i kompleta za testiranje, kao što su Lanes, Clearblue, Ortis i Pic.


Nepoznata misija severnokorejskog satelita\nPredstavnik južnokorejskog ministarstva odbrane, Kim Min-sek, danas je saopštio da Seul ne zna koja je misija severnokorejskog satelita\nJužna Koreja je saopštila da satelit koji je iznela u orbitu severnokorejska dugometna raketa normalno kruži oko zemlje, ali je dodala da nastoji da utvrdi da li satelit funkcioniše ispravno.\nPredstavnik južnokorejskog ministarstva odbrane, Kim Min-sek, danas je saopštio da Seul ne zna koja je misija severnokorejskog satelita. On je medjutim osudio lansiranje satelita kao prikrivenu probu balističkog projektila.\nKim je takodje istakao da taj potez ukazuje da je Severna Koreja bliža ovladavanju tehnologijom za lansiranje interkontinentalnih balističkih raketa.\nLansiranje severnokorejskog satelita je izazvalo talas medjunarodnih kritika, uključujući Kinu, najbližeg saveznika Severne Koreje i njenog najvećeg trgovinskog partnera.\nJuče je Savet bezbednosti UN osudio pomenuto lansiranje kao kršenje rezolucija svetske organizacije kojima se zabranjuje Severnoj Koreji da vrši raketne ili nuklearne probe.\nSeverna Koreja je saopštila da je cilj bio samo da se satelit u pošalje u zemljinu orbitu. Američka vojska je potvrdila da je „izvestan objekat“ izgleda ušao u zemljinu orbitu i dodala da pokušava da utvrdi prirodu tog objekta kao i da li on uspešno komunicira sa Severnom Korejom.


Da li će turski TF-X postati konkurencija ruskom Su-57 - Izazov\nRadio-televizija Srbije 2. juna 2020. 18:01\nDmitrij Šugajev je rekao da narudžbine ruske vojne opreme od strane Turske iznose ukupno milijardu dolara i dodao da postoji čvrsta osnova i dobar potencijal za dalji stalni napredak u razvoju i saradnji u vojnoj sferi, prenosi agencija Tas.\nSeptembra 2017. Rusija je potpisala ugovor sa Turskom za isporuku sistema za protivvazdušnu odbranu S-400 vrednog 2,5 milijardi dolara, prve isporuke su počele 12. jula.\nAvgusta 2019. turska delegacija koju je predvodio predsednik Turske Redžep Tajip Erdogan pregledao je na međunarodnom vazduhoplovnom sajmu MAKS-2019 u Žukovskom, blizu Moskve, ruske borbene avione Suhoj-35 i Suhoj-57.\nSadašnji partneri, budući konkurenti\nIako je Turska naručila vojnu opremu od Rusije, Dmitrij Šugajev kaže da bi ruski avioni Suhoj-57 i turski "TF-X" pete generacije mogli postati potencijalni konkurenti ako izađu na svetsko tržište oružja.\nU novembru 2017. godine, tadašnji ministar odbrane Turske rekao je da su brojne države, uključujući i Ujedinjeno Kraljevstvo uključene u projekat stvaranja turskog borbenog aviona pete generacije, a da je projekat osmišljen tako da Turska u budućnosti ne bude zavisna od jedne države ili kompanije.\n"Ne možemo isključiti mogućnost da naši turski partneri u budućnosti, kada kreiraju svoj borbeni avion, postanu konkurencija našem Suhoju. To je normalna stvar. Uvek smo spremni za zdravu konkurenciju i fer takmičenje", istakao je Šugajev.


Španski ambasador: Hvala Srbiji što nije poslala pismo - Sputnjik Srbija\n19:37 09 April 2020\nŠpanski ambasador: Hvala Srbiji što nije poslala pismo\n08:56 11.10.2017 (osveženo 10:12 11.10.2017) Preuzmite kraći link\nŠpanija je zahvalna Srbiji što nije predala pismo Evropskoj komisiji povodom njenog stava da se slučajevi Kosova i Katalonije ne mogu porediti.\nTo je izjavio španski ambasador u Beogradu Migel Fuertes Suarez za današnju „Politiku“.\nPredsednik Katalonije potpisao deklaraciju o nezavisnosti\n„Španija je zahvalna Vladi Srbije što u ovom trenutku ne poteže to pitanje, kako je već objasnio predsednik Aleksandar Vučić“, rekao je španski ambasador.\nPredsednik Vučić izjavio je ranije da je pismo gotovo, da ga je on već potpisao, ali da ga premijerka Ana Brnabić neće odneti u Brisel, već će biti dostavljeno kasnije, na molbu Španije, kako ne bi pogoršalo situaciju u toj zemlji.\nOdlaganje slanja pisma Evropskoj uniji ne znači, međutim, da će predsednik i Vlada odustati od insistiranja na odgovorima koje namerava da uputi Evropskoj uniji, a pre svega — kako Katalonija ne može, a samoproglašena nezavisnost Kosova i Metohije je mogla da se proglasi legalnom.\nBrnabićeva, koja boravi u Briselu, izjavila je da je pismo pripremljeno, ali da ga nije donela, „na zahtev, na prvom mestu naših prijatelja iz Španije“.\nzahvalnost, Španija, pismo, evropa\n09/04 19:30 Večeras: Može li Lajčak što ne može Grenel\n09/04 19:22 Premijer Crne Gore predstavio paket ekonomskih mjera za suzbijanje posledica epidemije koronavorusa\n09/04 19:07 Generalni sekretar OPEK-a: Preduzeti hitne mere za stabilizaciju tržišta nafte\n09/04 18:58 Vesti Radija Sputnjik /video/\n09/04 18:56 Narod okreće glavu od EU, a vlast se drži za Brisel: Kuda ide Italija posle strašnog udara korone


Svestrani filmski umetnik Šon Pen rođen je 17. avgusta 1960. godine u Kaliforniji. Odrastao je u Los Anđelesu, gde je, u srednjoj školi, upoznao buduće kolege u poslu, Emilija Esteveza, Čarlija Šona i Roba Loua. Veliko interesovanje za film odvelo ga je u Njujork, gde je nekoliko godina radio u pozorištu.\nNjegov prvenac bio je film „Taps“ sa Timotijem Hatonom i Tomom Kruzom.\nFilmovi „Bad Boys“ i „The Falcon And The Snowman“, s početka osamdesetih, ostali su u senci Penovog venčanja sa Madonom 1985. godine. Rezultat braka bio je neuspešan zajednički film „Iznenađenje u Šangaju“ i ogroman broj naslova u tabloidima. Par se razveo 1989. godine.\nIako je snimao filmove sa mnogim poznatim licima Holivuda, nije postizao veće uspehe, ni kao glumac, ni kao režiser, producent, odnosno scenarista. Prvi Penov zapažen uspeh bila je nominacija za Oskara za ulogu u filmu „Mrtvac koji hoda“ sa Suzan Saradon.\nOd uspešnih filmova iz devedesetih izdvajaju se „She`s So Lovely“, za koji je osvojio nagradu Kanskog festivala, „The Game“, sa Majklom Daglasom, i „Tanka crvena linija“.\nŠon Pen danas živi sa suprugom Robin, koja je takođe glumica, i dvoje dece u Kaliforniji.


Novi simfonijski orkestar "Markis" ~ Mreza Kreativnih Ljudi\nNovi simfonijski orkestar "Markis"\n4.3.16 desavanja, koncerti, muzika No comments\nSubota, 05. 03. Velika dvorana u 20 časova.\nCene karata za ovaj koncert su 300, 500 i 700 dinara, a na poklon se dobija CD.\nAleksandar Simić (1973):Under One Roof (Pod jednim krovom)\nAndreas Makris (1930-2005):Aegean Festival Overture (Egejska festivalska uvertira)\nMuzika iz filmova Šindlerova lista (Džon Vilijams), Misija (Enio Morikone) i Gladijator (Hans Cimer)\nModest Musorgski (1839-1881) / ork. Moris Ravel (1885-1937): Slike sa izložbe\nNakon izuzetno uspešnog koncerta održanog u januaru ove godine povodom 260. godišnjice rođenja V.A. Mocarta i 1. godišnjice od osnivanja Novog simfonijskog orkestra Makris, pozivamo vas nakoncert na kojem će biti izvedena dela Modesta Musorgskog, Aleksandra Simića, Andreasa Makrisa, Džona Vilijamsa, Enija Morikonea i Hansa Cimera.\nProgram će obuhvatiti dela Under One Roof našeg kompozitora Aleksandra Simića, Egejsku festivalsku uvertiru Andreasa Makrisa, muzika iz filmova Šindlerova lista, Misijai Gladijator, a centralno mesto na repertoaru ovog koncerta zauzimaju Slike sa izložbe ruskog kompozitora ModestaMusorgskog u orkestraciji Morisa Ravela. Ovim koncertom Novi simfonijski orkestar Makris proslavlja rođendan grčko-američkog kompozitora čije ime i nosi, a ujedno i najavljuje najnoviji kompakt disk svog osnivača i dirigenta Predraga Goste sa Londonskim simfonijskim orkestrom, na kome će se naći upravo Slike sa izložbe, kao i Rahmanjinove poznate Simfonijske igre. Ovim povodom, svi posetioci koncerta dobiće na poklon i ekskluzivan promotivni CD sa delima Musorgskog, Rahmanjinova i Makrisa.\nNOVI SIMFONIJSKI ORKESTAR MAKRIS osnovan je u Beogradu, a svoj prvi koncert priredio je 31. januara 2015. godine. Osnivač i umetnički direktor orkestra je dirigent, čembalista, orguljaš i bariton Predrag Gosta, koji je svoju edukaciju i karijeru gradio u Velikoj Britaniji i u Sjedinjenim Američkim Državama, gde je proveo skoro 20 godina. Orkestar okuplja prvenstveno mlađe muzičare i izvodi muziku od baroka do savremenog doba, osvrćući posebnu pažnju na istorijsku interpretaciju. Pored deluje i kao zvanični orkestar Nove beogradske opere, sa kojom je ostvario nekoliko važnih projekata. Stvaranje orkestra je pomogla Fondacija Makris iz SAD-a, zbog čega orkestar i nosi ime kompozitora Andreasa Makrisa (1930–2005). Fondacija Makris, sa sedištem u Vašingtonu, radi na očuvanju muzičke zaostavštine Andreasa Makrisa i pomaže razvoj mladih talenata, te je pomogla i nabavku mnogih instrumenata za orkestar, Novu beogradsku operu i Studio za ranu muziku, među kojima su i nove kamerne orgulje, čembalo, barokni timpani, nekoliko violina i viola, veliki broj gudala, dve trube, barokna oboa, fagot i traverzo flauta, kombi za prenos instrumenata, itd. Za svoj dosadašnji rad, Novi simfonijski orkestar Makris dobio je u januaru ove godine priznanje muzičkog časopisa Muzika klasika u kategoriji ”Orkestar godine”.\nDirigent PREDRAG GOSTA rođen je u Beogradu, gde je počeo da svira violinu u svojoj šestoj godini. Osnovne i postdiplomske studije solo pevanja i čembala završio je na čuvenom Triniti koledžu za muziku u Londonu, a trostruke master studije iz solo pevanja, horskog i orkestarskog dirigovanja na Državnom univerzitetu Džordžije u Atlanti, SAD. Kao veliki pobornik istorijske interpretacije, usavršavao se u Velikoj Britaniji i SAD kroz saradnju sa umetnicima kao što su Entori Ruli, Endrju Lorens King, Džon Holovej, Kolin Tilni, Džejms Džonston, Robert Holingvurt, Ajvor Bolton, Filip Torbi, Ema Kirkbi, Evelin Tab i drugi, a dirigovanje je usavršavao sa poznatim dirigentima kao što su Jorma Panula, Gustav Majer, Kolin Meters, Aleksandar Polianičko, Džonatan Bret i drugi. Kopredsednik je Makris fondacije iz SAD-a i predsednik međunarodnog udruženja za ranu muziku Early Music Network. Umetnički je direktor baroknog ansambla Nju triniti barok (New Trinity Baroque) u Atlanti, kao i šef-dirigent Gvinet baleta (Gwinnett Ballet Theatre). Priznati specijalista za ranu muziku kod nas, Gosta je umetnički direktor beogradskog Festivala rane muzike, a vodi i Novu beogradsku operu, Baroknu akademiju i Novi simfonijski orkestar Makris sa kojima je ostvario zapažene rezultate. Objavio je desetak kompakt diskova sa repertoarom muzike od baroka do savremenog doba, uključujući i dva diska sa prestižim Londonskim simfonijskim orkestrom, kao prvi dirigent sa prostora bivše Jugoslavije koji je dirigovao ovim orkestrom. Među ostalim orkestrima i ansamblima kojima je dirigova ubrajaju se i Ruski nacionalni orkestar u Moskvi, Simfonijski orkestar državne kapele Glinka u Petrogradu, Nacionalna filharmonija u Vašingtonu (gde je radio kao zamenik dirigenta), Filharmonije u Tomsku, Pjetrozavodsku, Kislovodsku, Murmansku i Majkopu, Beogradska filharmonija i drugi. Sarađuje sa diskografskim kućama NAXOS i Edition Lilac.


Policajac šutirao u glavu autističnog mladića na protestu - Novi Sad\n12:07:00 14.07.2020, Komentara: 0\nNovi Sad - Dario Rosi, predsednik udruženja „Autizam - pravo na život“, uputio je zahtev direktoru policije Vladimiru Rebiću da se ispita slučaj napada policije i prekomerne upotrebe sile nad dečakom sa autizmom tokom protesta u Novom Sadu, a da počinioci tog događaja budu kažnjeni.\n- Prema našim saznanjima, snimcima i informacijama koje su dostupne na mrežama, 8. jula tokom protesta u Novom Sadu, pripadnici policije su bez razloga i direktnog povoda, fizički nasrnuli na osobu koja je prolazila biciklom, a jedan pripadnik policije ga je potom šutirao dok je nemoćan ležao na zemlji. Nažalost radi se o mladoj osobi sa autizmom - naveo je Rosi u zahtevu Rebiću.\nOn je direktoru policije rekao da može da dostavi podatke o povređenom dečaku, kao i o inspektoru MUP-a za koga se, kako je naveo, „osnovano sumnja da je primenio prekomernu silu“.\nSnimak iz Novog Sada na kojem se vidi kako policajci obaraju mladića sa bicikla, a potom ga još jedan, koji je bio u civilu, šutira u glavu, postao je viralan na društvenim mrežama. Više o ovom napadu i snimak možete pogledati OVDE. Korisnici Tvitera i Fejsbuka su i imenovali policajca koji je prekomerno upotrebio silu, deleći njegove fotografije i pozivajući policiju i vlast na odgovornost.


ISTRAŽUJEMO Nemačka ekonomija na kolenima, posledice po Srbiju neizbežne\nLoše prognoze privrednog rasta i industrijske proizvodnje u Nemačkoj koja je najveći bilateralni partner Srbije, nisu dobra vest za srpsku privredu koja će krizu najmoćnije evropske ekonomije osetiti na više frontova.\nSpoljnotrgovinski bilans, priliv stranih investicija u Srbiju, ali i dostizanje planiranog rasta za ovu godinu od oko 3,5 odsto, pitanja su na koja će sigurno ostaviti posledice trenutna negativna ekonomska kretanja u Nemačkoj, smatraju stručnjaci. Problemi i strahovi, kako tvrde, još su opravdaniji imajući u vidu negativne efekte recesije u koju je upala Italija, a koja je drugi spoljnotrgovinski partner Srbije, kao i kriza u kojoj se već neko vreme nalazi cela privreda EU.\nKako kažu, posledica će sigurno biti, ali ne i drastičnih promena u radu nemačkih preduzeća na našem tržištu, jer ove kompanije imaju relativno dobre uslove za poslovanje. Pritom, u velikoj meri proizvode za treća tržišta, tako da ih eventualno smanjenje tražnje u Nemačkoj ne bi toliko pogodilo. U Srbiji, pritom, posluje oko 400 nemačkih kompanija koje zapošljavaju 45.000 radnika. Nemačka je najveći privredni partner Srbije sa godišnjom robnom razmenom većom od 4,5 milijarde evra.\nKako je "Blic" nedavno pisao, ekonomski instituti u Nemačkoj smatraju da je došao kraj velikog ekonomskog buma u ovom motoru evropske privrede te su značajno smanjili prognoze rasta za 2019. godinu. Industrija istovremeno beleži manje narudžbina. Najnoviji trgovinski podaci pokazuju da su izvoz i uvoz iz Nemačke u februaru pali više nego što se očekivalo, ali ekonomisti smatraju da je opasnost od recesije za sada niska.\nProfesor na Ekonomskom fakultetu u Beogradu, Milojko Arsić, siguran je da će loše prognoze za Nemačku, ali i u celoj EU, uticati negativno na spoljnotrgovinski bilans Srbije. Možda i više od nemačke krize on strahuje od recesije u koju je upala Italija, vodeći trgovinski partner naše zemlje.\n"Pored robne razmene, iz Nemačke i Italije dolaze i značajne investicije, pa bi usporavanje tražnje u ovim zemljama otežalo izvoz iz Srbije. Svakako bi došlo i do usporavanja stranih ulaganja. Ipak, treba prvo videti o kakvoj vrsti krize je reč, jer se informacije koje dolaze iz Nemačke menjaju, takoreći, iz meseca u mesec", kaže Arsić u razgovoru za "Blic Biznis".\nOn smatra da prvo treba utvrditi da li govorimo o recesiji, koja se u tržišnim ekonomijama periodično javlja svake 3 do 4 godine, ili se radi samo o usporavanju privrede, pa je prognoza rasta sa oko 2 odsto smanjena na 0,5 do 1 procenta. Naš sagovornik smatra da u tom slučaju ne bismo osetili velike efekte, ali bi svakako bilo otežano dostizanje planiranog rasta od 3,5 odsto.\n"Ako bude došlo do krize kakvu smo imali 2008. godine, to bi moglo da utiče na smanjenje srpskog izvoza", ističe Arsić.\nI profesor Ljubomir Madžar smatra da negativne prognoze po nemačku ekonomiju svakako nisu dobra vest za srpsku privredu, jer je više od 60 odsto spoljne trgovine naše zemlje orijentisano ka Zapadu, odnosno zemljama EU, prvenstveno Nemačkoj, Italiji i Austriji. Ipak, on podseća da ovi rezultati nisu u potpunosti nova vest i da negativan trend u celoj Evropskoj uniji traje već oko dve godine.\n"EKONOMSKOM BUMU JE DOŠAO KRAJ" Najveća evropska privreda se polako zaustavlja\n"Detaljnija ispitivanja stope privrednog rasta u Srbiji pokazala su da na našu privredu kratkoročno najviše utiču konjuktura Zapada i stanje u poljoprivredi. Tako će i ove najave kraja ekonomskog buma u Nemačkoj uticati na sve kompanije koje posluju na srpskom tržištu, a nema sumnje da će se loše odraziti i na priliv stranih investicija", kaže profesor Madžar za “Blic Biznis”.\nKADA ĆEMO ŽIVETI KAO NEMCI Ekonomisti napravili računicu: Srbiji treba 30 GODINA samo da sustigne Mađarsku\nPET STVARI koje Srbija mora da uradi da bi plata 2025. godine bila 900 evra\nVELIKA PRETNJA SRPSKOJ EKONOMIJI Glavni trgovinski partneri pred kolapsom: Nemačka u dubokoj recesiji, Italija pred BANKROTOM\nNEBESKA MUNJA: Pogledajte kako RUSKI LOVAC proleće kroz kanjon (VIDEO)


Venecija - Dva noćenja sa doručkom!\nVenecija - Dva noćenja sa doručkom za 650 din i 64€!\nSmeštaj u hotelu Malibran, Ute 2*/3 *( ili u hotelu iste ili vise kategorizacije) u 1/2 TWC ili 1/3 TWC sobama na bazi 2 noćenja sa doručkom (kontinentalni švedski sto) u Lido di Jesolo.\n1. DAN – Polazak iz Beograda oko 18:00 časova ( tačno vreme i mesto polaska autobusa biće poznato dan pred putovanje). Noćna vožnja kroz Srbiju, preko Hrvatske i Slovenije sa kraćim usputnim zadržavanjima radi odmora.


Početna / BIZNIS / Ona je tajna uspeha holivudskih zvezda i multimilionera\nSana Life 13. novembra 2018.\tBIZNIS, KATEDRA, ZANIMLJIVOSTI Ostavite komentar\nMarie Diamond, žena koja je karijeru brojnih holivudskih zvezda i multimilionera usmerila ka uspehu, održaće jednodnevnu radionicu „Tajna uspeha“, 15. decembra u Beogradu. Na zalasku jedne i početku druge godine, ovaj događaj će biti prilika za sve prisutne da pravilno postave svoje novogodišnje ciljeve vezane za posao, novac, zdravlje, dobre odnose i druge oblasti života, dobijajući jednostavne, odmah primenjive smernice od stručnjaka čiji kvalitet je već prepoznalo više od pola milijarde ljudi širom sveta. Organizator radionice je Milica Stojiljković, autor programa ličnog razvoja „Lepo mi je“ koja u svoj rad često uključuje različite stručnjake koji motivišu i edukuju ljude da naprave korak napred u svom životu.\n“Radionica „Tajna uspeha“ u Beogradu biće organizovana kao celodnevni događaj, koji podrazumeva 8 sati edukacije, rada i dobrog druženja. Iako će biti realizovana kroz rad u grupi, svakome ko se prijavi za radionicu biće dat lični energetski broj, prema datumu rođenja, kako bi mogao naučeno odmah da primeni i uskladi sa ličnim ciljevima i životnim prioritetima. Zato je radionica namenjan i svima koji žele da budu uspešni u životu, karijeri, da imaju dobre odnose sa drugima, ali i stučnjacima koji se bave ličnim razvojem i žele da podele znanje jednim od najboljih svetskih sturčnaka-najavljuje Milica Stojiljković, organizator i autor programa ličnog razvoja „Lepo mi je“.\nOznakeBeogard Diamnond feng shui Holivud lepomije Marie\nPrethodni Obeležen Dan primirja svečanom akademijom\nSledeći Uspeh srpskog tima na jednom od najvećih sajmova kreativnosti u svetu


Dan bez automobila u više od 40 gradova i opština - Studio B\nDan bez automobila u više od 40 gradova i opština Tanjug\nDruštvoDrustvo Pocetna 20. 09. 2018. 12:47:45\nU okviru akcije, SKGO je pozvala predsednike opština i gradonačelnike da ličnim primerom podrže principe Evropske nedelje mobilnosti tako što će u petak, 21. septembra na posao doći bez automobila – pešice, javnim prevozom, biciklom.\nPredsedništvo Stalne konferencije gradova i opština (SKGO), kolektivno je podržalo akciju “Dan bez automobila u gradovima i opštinama” čime je broj gradova i opština, učesnika ove akcije, narastao na više od 40, navedeno je danas u saopštenju SKGO.\nOve godine, SKGO je u okviru Evropske nedelje mobilnosti organizovala akciju „Dan bez automobila u gradovima i opštinama“.\nEvropska nedelja mobilnosti je manifestacija koja se održava svake godine u periodu od 16. do 22. septembra, i u koju je ove godine uključeno preko 2600 gradova i opština iz 50 država sa više od 250 miliona stanovnika, koji na taj način iskazuju svoju solidarnost sa principima održive urbane mobilnosti, navedeno je u saopštenju SKGO.\nNjen cilj je da se promotivnim manifestacijama i sprovođenjem makar jedne trajne mere u gradu ili opštini učini napor da se smanji korišćenje putničkih automobila i poboljšaju uslovi za javni saobraćaj, kretanje biciklista i pešaka.\nTema ovogodišnje kampanje je multimodalnost – kombinovanje različitih vidova prevoza i zbog toga odabran je slogan „Kombinuj i kreći se!“\nAkciju su podržali gradonačelnici Beograda, Sombora, Niša, Šapca, Kruševca, Kraljeva, Novog Sada, Kragujevca, Subotice, Pančeva, Zaječara, Sremske Mitrovice, Loznice, Pirota, Smedereva, Leskovca, Vranja kao i predsednici opština Bela Palanka, Bogatić, Svrljig, Lapovo, Osečina, Batočina, Vrbas, Mionica, Preševo, Srbobran, Bački Petrovac, Bačka Palanka, Pećinci, Vrnjačka Banja, Medveđa, Gadžin Han, Aranđelovac, Bečej, Kanjiža, Svilajnac, Bačka Topola, Čajetina, Sokobanja i gradskih opština Stari Grad, Savski Venac i Mladenovac iz Beograda i Pantelej iz Niša.


Унапређивање помоћи инвалидним лицимаImproving Assistance for disabled persons\nUnapređivanje pomoći invalidnim licimaImproving Assistance for disabled persons\nUnapređivanje pomoći invalidnim licima bila je tema tribine povodom realizacije projekta „Pilotiranje usluge dnevnog boravka za odrasle osobe sa invaliditetom“. Na konkursu, koji je raspisala organizacija Forum mladih sa invaliditetom Beograd, Udruženje „Veritas“ je dobilo ovlašćenje da sprovodi aktivnosti u okviru pomenutog projekta, koji je podržan od strane Grada Požarevca u vidu potpisanog Memoranduma o saradnji i sprovodi se u saradnji sa Društvom za cerebralnu i dečiju paralizu i Centrom za socijalni rad iz Požarevca.\n-Aktuelne gradse odluke ukazuju na prepoznavanje potrebe za ovom uslugom, ali je potrebno pilotiranje čime bi se omogućilo i unapređenje standarda rada. Pri tome je najefikasnije uslugu pilotirati u okviru postojećih resursa, što je omogućeno ovim projektom, kazala je Jasmina Turudić, direktor Centra za dnevni boravak dece i omladine ometene u razvoju Požarevac.\nProjektne aktivnosti su započete u januaru mesecu i trajaće do maja ove godine, sa ciljem da odraslim osobama sa invaliditetom pruže podršku kroz radne aktivnosti, edukacije i sportska druženja, da obogate socijalnu mrežu, steknu nova iskustva i znanja. Takođe usluga će omogućiti povećanje kvaliteta života članova porodica osoba sa invaliditetom, obzirom da će oni moći da se radno angažuju ili na drugi način provode svoje vreme.\nAktivnosti sprovedene tokom realizacije projekta dovešće i do uspostavljanja struktuiranih metoda i tehnika koje će i u narednom periodu na najbolji način odgovarati potrebama korisnika. Doći će do povećanja prepoznatljivosti projekta u lokalnoj zajednici, informisanjem i animiranjem ostalih potencijalnih donatora ili zainteresovanih strana u našoj sredini o značaju ovakve vrste usluga.\nGrad Požarevac je prepoznao potrebu za realizacijom ovog projekta. -Ukoliko projekat zaživi, a u ovih par dana svedoci smo da funkcioniše po planu, Grad Požarvac će omogućiti finansijsku pomoć, a potrudiće se i da obezbediti prostorije za korisnike usluga projekta, kazao je Dejan Krstić, član Gradskog veća zadužen za NVO i dodao je u najavi izrada akcionog plana za osobe sa invaliditetom.Unapređivanje pomoći invalidnim licima bila je tema tribine povodom realizacije projekta „Pilotiranje usluge dnevnog boravka za odrasle osobe sa invaliditetom“. Na konkursu, koji je raspisala organizacija Forum mladih sa invaliditetom Beograd, Udruženje „Veritas“ je dobilo ovlašćenje da sprovodi aktivnosti u okviru pomenutog projekta, koji je podržan od strane Grada Požarevca u vidu potpisanog Memoranduma o saradnji i sprovodi se u saradnji sa Društvom za cerebralnu i dečiju paralizu i Centrom za socijalni rad iz Požarevca.\nGrad Požarevac je prepoznao potrebu za realizacijom ovog projekta. -Ukoliko projekat zaživi, a u ovih par dana svedoci smo da funkcioniše po planu, Grad Požarvac će omogućiti finansijsku pomoć, a potrudiće se i da obezbediti prostorije za korisnike usluga projekta, kazao je Dejan Krstić, član Gradskog veća zadužen za NVO i dodao je u najavi izrada akcionog plana za osobe sa invaliditetom.


Tramp upozorio Severnu Koreju\nSeverna Koreja da ne potcenjuje i ne iskušava SAD: Donald Tramp\nAmerički predsednik Donald Tramp uputio je danas oštro upozorenje Severnoj Koreji da "ne potcenjuje i ne iskušava" SAD.\nU govoru pred južnokorejskim poslanicima nekoliko sati pošto je otkazao posetu demilitarizovanoj zoni zbog lošeg vremena, Tramp je rekao da ima poruku za severnokorejskog lidera Kim Džong Una.\n"Oružje koje nabavljaš, ne čini te bezbednijim, ono dovodi tvoj režim u ozbiljnu opasnost. Svet ne može da toleriše pretnje otpadničkog režima nuklearnim uništenjem", rekao je američki predsednik i pozvao sve države da se ujedine "u izolaciji brutalnog severnokorejskog režima".\nTramp je želeo da naglasi svoju poruku jutarnjom posetom ;demilitarizovanoj zoni, ali planove je omela gusta magla koja je onemogućila da helikopter sleti na granicu dve Koreje.\nPortparolka Bele kuće Sara Hakabi Sanders je rekla da je predsednik razočaran jer nije obišao granicu.


► Pens koristio privatni imejl za državne poslove\nPrema pisanju lista Indijanapolis Star, imejlovi koje je dobio na osnovu zahteva za uvid u javnu evidenciju, pokazuju da je Pens tokom četiri godine na čelu Indijane preko privatnog imejla razgovarao sa savetnicima o pitanjima unutrašnje bezbednosti i bezbednosti rezidencije guvernera.\nGuverner je takođe imao bezbednosnih problema sa svojim nalogom. Prošlog leta je njegovim kontaktima poslat imejl u kojem se lažno navodi da su guverner i njegova supruga zaglavljeni na Filipinima i da im je potreban novac.\nPens je posle toga počeo da koristi drugi imejl nalog s dodatnim bezbednosnim merama.\nNjegov portparol Mark Loter izjavio je da je Pens prestao da koristi privatni imejl od kada je postao potpredsednik SAD.\nPens je tokom izborne kampanje često kritikovao demokratsku kandidatkinju Hilari Klinton jer je kao državna sekretarka koristila privatni imejl nalog.\nLoter je rekao da za razliku od Klinton, Pens nije imao posla s poverljivim materijalom kao guverner Indijane.\nPrema zakonu savezne države Indijana, državnim zvaničnicima nije zabranjeno da koriste privante imejl naloge.


Za unapredjenje poljoprivrede na raspolaganju 175 miliona evra iz EU fondova - PKS-RPK Novi Sad\nSrbiji je za unapredjenje poljoprivrede na raspolaganju 175 miliona evra iz pretpristupnih fondova Evropske unije do 2020. godine, izjavila je u petak u Čačku ministarka Snežana Bogosavljević Bošković.\nO podršci EU ruralnom razvoju Srbije, Bogosavljević je, kako je saopšteno, govorila na 20. Savetovanju o biotehnologiji, sa medjunarodnim učešćem, na Agronomskom fakultetu u Čačku.\nProgram EU za ruralni razvoj u Srbiji, koji je Evropska komisija usvojila krajem januara 2015. namenjen je dostizanju standarda EU i povećanju konkuretnosti srpskih poljoprivrednih proizvodjača.\n„Ministarstvo poljoprivrede je u ovom mandatu dobilo ogromnu odgovornost i obavezu da pronadje rešenja za nacionalne probleme u oblasti poljoprivrede, ruralnog razvoja i zaštite životne sredine, u uslovima kada sprovodimo mere štednje koje treba da doprinesu uspešnom ekonomskom oporavku Srbije“, kazala je Bogosavljević.\nOna je dodala da je neophodno uspešno obaviti i pregovore o pristupanju EU, podsećajući da oblast poljoprivrede i životne sredine čini 70 odsto pregovarackog procesa.\nBogosavljević Bošković rekal je i da ima razumevanja za probleme uzgajivača svinja i proizvodjače mleka i istakla da je postignut dogovor o interventnom otkupu viška utovljenih svinja i zaliha mleka u prahu.\n„U razgovoru sa uzgajivačima svinja, predstavnicima klaničarske industrije i drugih minstarstava, u Vladi Srbije je dogovoreno da Ministarstvo poljoprivrede interventno otkupi višak utovljenih svinja, naturalnom razmenom koja podrazumeva zamenu za merkantilni kukuruz iz republičke Direkcije za robne rezerve“, rekla je ministarka novinarima u Čačku.\n„Jadran” u Novoj Gajdobri za tri miliona evra\nOd 37 poljoprivrednih preduzeća koja su se prošle godine našla na spisku među 502 do sada neprivatizovana, a čiju…\n“Viktorija logistika”, deo MK Grupe, inače najveći otkupljivač i prerađivač suncokreta u zemlji, objavila je konačnu cenu suncokreta i…\nU proteklih 15 leta za komasaciju izdvojeno oko milijardu i po dinara\nNaša poljoprivreda odlikuje se i malim parcelama na kojima se odvija zemljoradnja, pošto poljoprivrednici kao vlasnici u posedu imaju…\nSrbiji potrebno tržište\nOtvoren prvi beogradski Sajam hrane u hotelu „Kraun Plaza“. Nedimović: Moramo tehnološki spremiti robu za izvoz\nU organizaciji Američke agencije…\nPrerada ribe unosan biznis\nPre samo deceniju izvoz ribe iz Srbije bio je praktično na nivou statističke greške. Prema podacima Svetske trgovinske organizacije,…


Oglasilo se Ministarstvo odbrane BiH: “Nije prekršen nijedan zakon” | Bportal\nOglasilo se Ministarstvo odbrane BiH: “Nije prekršen nijedan zakon”\nPripadnici Oružanih snaga Bosne i Hercegovine su učestvovali na proslavi neustavnog dana Republike Srpske u Banjoj Luci, a to je izazvalo brojne reakcije u BiH i regiji.\nU Ministarstvu obrane BiH jučer je održan sastanak, a MO BiH se s time u svezi oglašava saopćenjem koje prenosimo u cjelosti.\n- Na sastanku ministrice obrane BiH Marine Pendeš, zamjenika ministra Seada Jusića i Borisa Jerinića, tajnika MO BiH Muhameda Smajića, načelnika ZS OS BiH general-pukovnika Ante Jeleča, zamjenika načelnika ZS OS BiH general-bojnika Mirka Tepšića i general-bojnika Senada Mašovića razgovarano je o događanjima u Banja Luci 8. i 9. januara 2017. godine u kontekstu hronologije aktivnosti MO i OS BiH na istim.\nPrisutni su se usuglasili kako na MO i OS BiH ne smiju i ne mogu utjecati dnevnopolitička zbivanja te da menadžment i personal MO i OS BiH ostaje predan ispunjavanju svih planova i ciljeva koji se nalaze pred Institucijom u narednom razdoblju, u svezi održavanja prosperiteta, efikasnosti i jačanja OS BiH, provodeći planove i izvršavajući obaveze na domaćem i međunarodnom planu.\nS obzirom na navedeno, menadžment MO BiH planira održavanje sastanka s članovima Predsjedništva BiH kako bi detaljnije definirali određene procedure i time izbjegli eventualne nesporazume koji iz nedovoljno objašnjenih pravila mogu proizaći - saopćeno je iz Ministarstva odbrane BiH.\nSljedeći članak: VIDEO Selo kod Nove Varoši: Mještani volovima probijaju zatrpani put na minus 22\nPrethodni članak: Poslanici iz RS-a neodlučni: Hoće li srpske stranke spriječiti smjenu Jusića!?\nDavor Dragičević: Dokaze o Davidovoj smrti čuvam\nUlaz u Banju Luku u potpunosti blokiran, vozači iskazuju pro…


Rusi za izvoz Fijata\nStav ruskih zvaničnika po pitanju bescarinskog izvoza Fijatovih vozila iz Srbije je definitivno pozitivan, a saglasnost na tu odluku još treba da daju druge zemlje članice Carinske unije, pre svega Belorusija i Kazahstan, izjavio je danas Tanjugu ministar trgovine, turizma i telekomunikacija Rasim Ljajić.\nTuga i nada na premijeri filma u Varvarinu\nDokumentarno-igrani film â€œNadaâ€ o NATO bombardovanju varvarinskog mosta premijerno je sinoć prikazan u Varvarinu.\nSertić:Interes da privatizacija bude brzo završena\nDo danas je 44 preduzeća u klasičnom privatizacionom procesu, 17 preduzeća je zaštićeno i najveći deo tih preduzeća je u pripremi za privatizaciju, a za pojedina je rok za privatizaciju produžen do godinu dana, kaže ministar privrede Željko Sertić.\nDanas je nedelja, 31. maj, 151. dan 2015. Do kraja godine ima 214 dana. Na današnji dan 1809. godine poginuo je srpski nacionalni junak Stevan Sinđelić, resavski vojvoda, ispalivši iz kubure hitac u skladište municije u šancu na uzvišenju Čegar kod Niša, u jeku borbe s brojno nadmoćnim Turcima u Prvom srpskom ustanku.\nDijagnoza srpskog zdravstva\nPre godinu dana, srpsko zdravstvo je, prvi put, dobilo koordinatore. Za svaku oblast u kojoj postoje liste čekanja na operaciju ili dijagnostiku ministar zdravlja odredio je ljude čiji je zadatak da sagledaju stanje i rešavaju probleme. U nekim oblastima, zahvaljujući dvosmenskom radu, liste čekanja su skraćene.\nPotrebno više radnih mesta u privredi\nPritisak za partijsko i prijateljsko zapošljavanje će delovati dokle god ne bude više radnih mesta u privredi, a tome se treba odupreti sistemom u kome se mere i vrednuju rezultati, izjavila je potpredsednica Vlade i ministarka državne uprave i lokalne samouprave Kori Udovički.\nPovodom 31. maja, Svetskog dana vina, danas će po prvi put u Srbiji biti organizovana manifestacija "Dan otvorenih vinskih podruma" u okviru koje zainteresovani imaju mogućnost da tokom celodnevnog izleta na 12 lokacija posete neke od 65 vinarija koliko ih učestvuje u manifestaciji.\n19:25 Oktobar 30, 2020


Četvrto studentsko takmičenje iz uporednog klavira „Festival Isidor Bajić” je otvoreno za sve studente muzičke pedagogije, muzičke teorije, kompozicije, dirigovanja, muzikologije, etnomuzikologije, solo pevanja, harmonike, svih odseka koji u nastavi imaju klavir kao uporedni predmet.\nOrganizator takmičenja je FIB, Muzička škola „Isidor Bajić” u saradnji sa Katedrom za klavirski praktikum Akademije umetnosti u Novom Sadu. Takmičenje se održava u MŠ „Isidor Bajić“, Njegoševa 9, Novi Sad, 18. i 19. maja 2019. godine.\nProgram: najmanje dve kompozicije različitih epoha i karaktera po slobodnom izboru.\nV kategorija – klavirski duo – studenti prve i druge godine fakulteta\nSlobodan program u trajanju do 15 minuta\nVI kategorija – klavirski duo – studenti treće i četvrte godine fakluteta\nSlobodan program u trajanju do 20 minuta\nTakmičenje je javno. Program se izvodi napamet, osim za kategorije Klavirski duo, gde se program može izvoditi iz nota.\nU svim kategorijama dopušteno je izvođenje pojedinih stavova iz sonata, svita i drugih cikličnih dela.


Predlog budžeta pod lupom Fiskalnog saveta - koje su glavne zamerke?\nPredloženi budžet Srbije za 2022. godinu koji predviđa rast plata u javnom sektoru koji u proseku iznosi 7,3 odsto u skladu je sa očekivanim privrednim rastom i stoga je održiv s budžetskog stanovišta, ali je i dalje, nažalost, rezultat diskrecionih odluka Vlade, a ne sistemskog okvira za zarade u javnom sektoru, ocenio je danas Fiskalni savet.\nIstiče se da povećanje penzija od 5,5 odsto definisano objektivnom ‘švajcarskom’ formulom što je ekonomski načelno u redu, mada postoji prostor da se tokom 2022. dodatno unaprede odredjeni elementi te formule.\n“Penzije i plate u javnom sektoru, koje predstavljaju ubedljivo najveći budžetski izdatak, ostale su pod kontrolom”, naveo je Fiskalni savet.\nDeficit predviđen budžetom previsok\nBudžet je planiran dosta oprezno što nagoveštava da bi fiskalna kretanja u 2022. mogla da budu bolja od predviđenih, ali iako fiskalni deficit od tri odsto bruto domaćeg proizvoda (BDP) predstavlja korak u dobrom smeru, još je previsok, dugoročno nije održiv i moraće da se smanjuje.\n“Predviđeni fiskalni deficit u 2022. iznosi približno 1,7 milijardi evra, odnosno tri odsto BDP-a, što je manje od ostvarenog deficita u 2020. godini od 3,8 milijardi evra i planiranog deficita u 2021. godini od 2,6 milijardi evra, ali je i dalje visok i nije održiv i moraće da se smanjuje”, naveo je Fiskalni savet.\nDodao je da bi javni prihodi u 2022. mogli biti primetno veći od planiranih, naročito uzimajući u obzir poslednje ubrzanje inflacije, dok su javni rashodi budžetirani preširoko, pa lako mogu da budu manji od plana. Takva kretanja javnih prihoda i rashoda vodila bi, kako se navodi, ka još poželjnijem, manjem fiskalnom deficitu od tri odsto BDP-a u 2022. godini.\n“Javne finansije bi se, dakle, već tokom 2022. mogle, uz minimalne napore uvesti u relativno mirne vode i ovu priliku ne bi trebalo propustiti”, istakao je Fiskalni savet.\nBez rešenja za energetsku krizu\nVažan propust budžeta za 2022. je, po oceni Fiskalnog saveta to što njim nisu predviđena nikakva rešenja, niti budžetska sredstva za probleme koje Srbiji donosi aktuelna energetska kriza.\n“‘Srbijagas’ će zbog rasta nabavne cene gasa gotovo izvesno imati probleme u poslovanju. Već je najavljeno da se cene gasa za domaćinstva i za garantovane snabdevače neće menjati, što onda ‘Srbijagas’ vodi u gubitak”, naveo je Fiskalni savet.\nMogući fiskalni rizik mogao bi, po oceni Fiskalnog saveta, biti i kompanija Er Srbija koja je u 2020. i 2021. godini dobijala budžetska sredstva, međutim, budžetska linija preko koje se isplaćuju sredstva za ovu kompaniju nije transparentna, pa nije poznato da li ovo preduzeće predstavlja fiskalni rizik ili je Vlada budžetom, već planirala neke izdatke za Er Srbiju i u 2022. godini.\n“Najvažniji pojedinačni elementi budžeta definisani su, uglavnom fiskalno odgovorno i ekonomski dobro. Detaljniji sadržaj predloženog budžeta pokazuje da su kvantitativni ciljevi za većinu najvažnijih budžetskih stavki uglavnom ispravno odmereni”, naveo je Fiskalni savet.\nIzdvajanja države za izgradnju infrastrukture u 2022. zadržana su, kako je navedeno “na dobrom, veoma visokom nivou”.\nVažno je, kako je ocenio Fiskalni savet, pomenuti i to da se i u 2022. nastavlja s dobrom praksom postepenog fiskalnog rasterećenja zarada jer je predviđeno smanjenje stope penzijskih doprinosa za 0,5 procentnih poena.\nNedovoljna transparentnost javnih ulaganja\nPredloženi budžet, međutim, pati, kako je navedeno i od odredjenih kvalitativnih slabosti koje se uglavnom ponavljaju iz prethodnih godina jer je nedovoljna transparentnost rashoda Kancelarije za javna ulaganja, pojedini delovi subvencija, neto budžetske pozajmice i bezbednosni sektor.\n“Ostao je sporan i ad-hok princip određivanja ukupnog povećanja zarada u opštoj državi uz različita povećanja po pojedinačnim sektorima, a uz to, budžetom se ignoriše problem manjka zaposlenih u pojedinim delovima opšte države. Deo socijalne politike i dalje se vodi preko ekonomski neefikasnih i neselektivnih davanja svim penzionerima, a reč je o planiranoj podeli po 20.000 dinara, ne uzimajući u obzir njihovo materijalno stanje, niti to da je finansijska pomoć možda potrebnija nekim drugim socijalno ugroženijim grupama”, ocenio je Fiskalni savet.\nProsečna inflacija u 2022. biće, po oceni Fiskalnog saveta, osetno veća od one koja je korišćena prilikom izrade budžeta što će imati uticaj na veće javne prihode. Za razliku od penzija, indeksacija plata u javnom sektoru nije, kako je navedeno, sistemski definisana na ekonomski objektivan način zbog čega se njihovo povećanje svake godine definiše na osnovu diskrecionih odluka Vlade.\nSistem selekcije i praćenja infrastrukturnih projekata u Srbiji nije, po oceni Fiskalnog saveta, dobro uredjen jer do pre nekoliko godina pitanja selekcije investicionih projekata nije bilo jednako važno kao sad, pošto su se za javne investicije izdvajala relativno malo sredstava, međutim budući da su izdvajanja višestruko uvećana dobra selekcija postaje jedno od ključnih pitanja javnih finansija.\n“Kao ilustracija ovog problema može poslužiti podatak da su budžetom za 2022. relativno velika sredstva opredeljena za izgradnju Nacionalnog stadiona, a da nije javno pokazana njegova ekonomska isplativost”, naveo je Fiskalni savet.\nUmanjene javne investicije u zdravstvo i obrazovanje\nIstiče se da su u isto vreme, javne investicije u zdravstvo i obrazovanje u 2022. umanjene u odnosu na 2021.\ndok su ulaganja u izgradnju komunalne infrastrukture i smanjenje ekološkog zagađenja tek minimalno povećana.\nPo oceni Fiskalnog saveta socijalna politika se i u 2022. jednim delom sprovodi i preko neselektivnih davanja velikim grupama stanovnika, što je “praksa s kojom se mora prestati”.\nPredloženi budžet, najverovatnije je, kako je navedeno, privremen pošto Srbiju tokom 2022. očekuju parlamentarni izbori nakon kojih po pravilu sledi rebalans budžeta.\n“Nova Vlada će imati dva važna zadatka, prvi i nešto lakši je da se nastavi sa vođenjem odgovorne fiskalne politike i uravnotežavanjem budžeta, što bi moglo dobrim delom da se sprovode već tokom 2022. godin, a drugi, teži zadatak je da reformiše i uredi važne delove javnih finansija, pre svega sistem zarada i zaposlenosti u javnom sektoru, sistem socijalne zaštite, poreski sistem, procedure za sprovođenje javnih investicija, da poveća transparentnost budžeta i javnih politika”, ocenio je Fiskalni savet.


Kina UKINULA TARIFE na još 79 uvoznih proizvoda iz SAD\nKina je objavila danas novu listu od 79 američkih proizvoda koji će biti izuzeti od primene tarifa uvedenih na vrhuncu bilateralnog trgovinskog rata, usled daljeg pritiska Vašingtona na Peking da pojača uvoz iz Sjedinjenih Država.\nKinesko ministarstvo finansija saopštilo je da će nova izuzeća stupiti na snagu 19. maja a trajaće do 18. maja 2021, prenosi Rojters.\nNajnovija lista proizvoda na koje se neće primenjivati tarife uključuje rude mineral retke zemlje, kao i rude zlata, srebra i koncentrate. Ministarstvo nije objavilo kolika je vrednost uvoza te robe.\nPeking je u februaru saopštio da će odobriti izuzeće od carina za 696 američkih proizvoda, između ostalog i na ključne proizvode kao što su soja i svinjetina, a na bazi zahteva kompanija za uzvozom.\nGlavni trgovinski pregovarači Pekinga i Vašingtona razgovarali su prošle nedelje telefonom o primeni prve faze sporazuma potpisanog u januaru.\nKina se tim sporazumom obavezala na povećanje kupovine američke robe za 200 milijardi dolara tokom dve godine u odnosu na 2017. godinu, koja je uzeta kao baza, pri čemu bi u prvoj godini uvoz povećala za oko 77 milijardi a u drugoj za 123 milijarde dolara.\nObnovljene tenzije između dve zemlje, izazvane pandemijom Kovid-19 koja je izbila u Kini krajem prošle godine, dovodi međutim u pitanje postignuto trgovinsko primirje, ocenjuje Rojters.\nAmerički predsednik Donald Tramp je zapretio da će raskinuti sporazum ako Kina ne ispuni svoje obaveze u vezi sa kupovinama.\nKineski dnevni list Global Tajms objavio je juče da su neki savetnici vlade pozvali Peking da poništi trgovinski sporazum i pregovara o novom, povoljnijem za Kinu, navodi britanska agencija.\n"ŽELIMO DA ZAŠTITIMO POLJOPRIVREDNIKE" Odobreno 17 projekata za navodnjavanje\nPšenice imamo 23 odsto više nego lane, kukuruza najmanje 10 odsto više nego prošle godine, a imaćemo ga i za izvoz. Suncokret je po količini isti, dok sa repom nismo baš najsrećniji, istakao je predsednik Srbije Aleksandar Vučić.\n"POMOĆ RADNICIMA VIŠE OD 1.100 EVRA" Vučić: Imamo teškoće, ali ćemo proći bolje od ostalih\nJedna smo od zemalja koja je najviše uložila u saniranje privrede pogođene kovidom i pandemijom. Očekujemo dosta od podrške EU na konferenciji u septembru i oktobru, izjavio je predsednik Srbije Aleksandar Vučić, predstavljajući danas planove i programe za dalji razvoj i budućnost zemlje.\nLOŠE VESTI ZA VOĆARE Počela berba šljive - prinos manji za 30 odsto, a cena niska\nPoput maline, i šljivu ove godine očekuje za 30 odsto manji prinos nego lane, procene su proizvođača, koji kažu i da je cena niska, ali i da je i tražnja mala.\nNa KiM 181 novi slučaj korona virusa, PREMINULE tri osobe


Pinterest privremeno zaključao kompromitovane naloge korisnika\nDruštvene mreže, 23.07.2012, 09:32 AM\nPopularna društvena mreža za deljenje fotografija Pinterest privremeno je zaključala određeni broj korisničkih naloga zbog sumnje da su nalozi hakovani. Međutim, u kompaniji izgleda nisu sigurni šta se tačno dogodilo. Za pojavu spama koji je povezan sa nalozima korisnika iz Pinterest-a okrivljuju nedavno curenje koriničkih imena i lozinki sa drugih veb sajtova.\n“Pretpostavljamo da je spam možda povezan sa nedavnim curenjem korisničkih imena i lozinki sa drugih veb sajtova što treba da posluži kao važan podsetnik korisnicima da moraju imati jedinstvena korisnička imena i lozinke za svaki sajt koji koriste,” kažu iz Pinterest-a.\nPočetkom juna na internetu je objavljeno oko 6,5 miliona korisnika LinkedIn-a a prošle nedelje slično se dogodilo i sa 450000 korisničkih imena i lozinki korisnika Yahoo servisa ali i servisa drugih kompanija.\nZaključavanje naloga usledilo je nakon serije obaveštenja koje je Pinterest uputio korisnicima u periodu od 10. do 16. jula a koja su se odnosila na hakovanje i zaključavanje naloga. Poslednje obaveštenje koje je 16. jula upućeno korisnicima Pinteresta uključilo je i anketu sa 11 pitanja koje je kompanija uputila korisnicima kako bi se ustanovilo šta se ustvari dogodilo. Pitanja su obuhvatila širok spektar mogućnosti, od toga da li je korisnik imao problema sa hakovanjem drugih naloga, preko toga kako koristi Pinterest sve do pitanja o brauzeru.\nSudeći prema komentarima korisnika Pinteresta na pojedinim sajtovima, izgleda da su kompromitovni nalozi povezani sa spamom na Facebook-u ali i da nije isključena veza između nedavnih incidenata sa krađom lozinki korisnika sajtova LinkedIn i Lastfm.\nBez obzira na rezultate istrage Pinteresta, i ovaj incident je još jedno upozorenje i podsećnje korisnicima da istu lozinku ne koriste za pristup različitim nalozima.


Volksbank: U susret izazovima – postanite deo našeg tima | Kamatica\nVolksbank: U susret izazovima – postanite deo našeg tima\nNa ovogodišnjem sajmu zapošljavanja „Career days 2011“ Volksbank Srbija kao i prethodnih godina prisutna sa svojom ponudom za posao koja se odnosi na dojučerašnje studente.\nI ovom prilikom smo za 12 svršenih studenata ekonomskog ili pravnog smera obezbedili 60 dana besplatne obuke za rad u bankarskoj oblasti i to u sektorima rada sa stanovništvom, privredom i sektoru za upravljanje rizicima. Kandidatima će nakon obuke biti ponuđen posao u onoj oblasti u kojoj su se najbolje snašli. Volksbank razvija potencijale zaposlenih i daje podsticaj razvoju odgovornosti, samoinicijative i samostalnom donošenju odluka. Posvećeni smo principu „davanja primera“ i vođeni idejom da se uvek ponašamo i radimo na onaj način na koji to očekujemo i od drugih.“


Inspektori kreću u šume\n01.04.2017. / 12:07\nBANJALUKA – Ministarstvo poljoprivrede, šumarstva i vodoprivrede Republike Srpske će u narednih nekoliko dana formirati savjet za šumarstvo, čiji će zadatak biti da ministru daje stručna mišljenja na sva akta iz sfere poslovanja, finansija, proizvodnje, zaštite i reprodukcije šuma.\nTakođe, u planu je maksimalna kontrola poslovanja u svim fazama, posebno kada je u pitanju inspekcijski nadzor, naročito šumarske inspekcije, na čemu će se mobilisati inspekcije svih nivoa.\nOvo su neki od zaključaka sa sastanka koji je u petak održan u Banjaluci između Steve Mirjanića, resornog ministra, s menadžmentom “Šuma Republike Srpske”, Upravnim i Nadzornim odborom.\n“Posebno bitan zaključak je da se mora zabraniti praksa da pojedina preduzeća koja se bave finalnom preradom drveta dobijaju veće količine oblovine koju poslije preprodaju na različitim tržištima. Takođe, Uprava ‘Šuma RS’ mora zabraniti upotrebu kvalitetnog drveta u proizvodnji ogreva za izvoz, što je u proteklom periodu bilo veoma izraženo”, saopšteno je iz resornog ministarstva.\nZbog toga će, kako su poručili, od Republičkog inspektorata tražiti da putem šumarske inspekcije osigura rigoroznu kontrolu primjene Zakona o šumama i svih drugih propisa kojima se reguliše djelatnost ovog sektora, u čemu će imati punu saradnju s Ministarstvom i MUP-om kada su u pitanju terenske kontrole.\nInače, jedan od zaključaka je i da Uprava “Šuma RS” mora osigurati profitabilno poslovanje na daleko višem stepenu nego do sada i do kraja juna definisati program finansijske konsolidacije preduzeća s tačno utvrđenim mjerama i obezbijediti potpunu likvidnost.\n“Šume RS” bi inače do kraja ove sedmice trebalo da donesu statut, koji je već duže vrijeme u pripremi, a do kraja septembra i pravilnik o sistematizaciji i organizaciji preduzeća.\nDo kraja godine potrebno je donijeti izmjene Zakona o šumama, na čemu je rad u toku.\nNa sastanku je zaključeno i da proizvodnja gubitaka i odstupanje od poslovne politike moraju za sobom povlačiti kadrovske promjene na svim nivoima.\n“Rukovodstvo mora obezbijediti kontinuirane analize o poslovanju u svim fazama, te mjesečno pratiti ostvarivanje proizvodnje i troškove”, smatraju u Ministarstvu.\nZaključili su i kako menadžment treba da pristupi redefinisanju cjenovnika drvnih sortimenata, s ciljem da se izvrše određene korekcije i stave u kontekst tržišta BiH i okruženja.\nTagovi: inspektoriministarstvo poljoprivrede sumarstva i vodoprivrede rssumevazno\nKomentari na članak: Inspektori kreću u šume\n02.04.2017 u 10:09\nKoji crni inspektori,korumpirana bagra!Da imamo pameti zabraniti Sumarstvu da gazduje sumama jer su toliko ogrezli u pljacki da jedino oduzeti im nadleznost,nema druge!


Deca i mladi sa smetanjama u razvoju od danas u novoadaptiranom i opremljenom prostoru\n- Ono što smo obećali mi smo danas i ispunili, obezbedivši prostor deci i mladima koja ne mogu zbog smetnji u razvoju na redovnu nastavu, da svoje vreme mogu korisno iskorititi u adaptiranom i prilagođenom prostoru gde će se družiti, učiti i igrati sa svojim drugarima, rekao je danas predsednik opštine Milisav Mirković, prilikom zvaničnog otvaranja dnevnog boravka za decu sa smetnjama u razvoju.\nPredsednik opštine je ovom prilikom čestitao i svima onima koji su doprineli da ovaj prostor danas zaživi, najpre Opštinskoj upravi i nadležnim odeljenjima, u saradnji sa predstavnicima Udruženja roditelja deca sa smetnjama u razvoju i Druge osnovne škole gde se nalaze ove prostorije. Predsednik Mirković je danas naznačio da će opština i dalje pomagati finansijski, materijalno, logistički, kao i kroz projekte ovoj kategoriji dece, ali i da postoji interesovanje i privrednika da svojim donacijama pomognu rad ovog Udrženja, a među prvima juče se javila samoinicijativno knjižara Mišković koja je spremna da pokloni deo opreme i igračaka za ovu decu.\nZadovoljstvo novim prostorom ispred svih roditelja izrazila je predsednica Udruženja roditelja dece sa smetnjama u razvoju, Ivana Ignjatović, ujedno zahvalivši se predsedniku opštine i svim saradnicima na razumevanju i volji da deca imaju mogućnost da se socijalizuju u namenskom prostoru, uređenom po propisanim standardima i prilagođenom njihovoj deci.\nSvoju sreću i oduševljenje igračkama, bojicama, knjigama i balonima izrazila su i deca koja su Predsedniku opštine poklonila crtež i izrecitovala pesmice koje izražavaju svu ljubav upućenu njihovim roditeljima za negu i nesebično svakodnevno angažovanje, te jedna nasmejana devojčica sa Daunovim sindromom glasno izgovori "Mila moja mamice, moj najlepši cvete ne bih te dala nizašta na svetu".\nPosao odabira adekvatnog prostora, adaptacije i opremanje izvršila je Opštinska uprava opštine Gornji Milanovac. Prema preciziranim zakonskim propisima za ovu kategoriju lica neophodno je bilo izvršiti potrebne građevinske radova u prilagođavanju prostora za dnevni boravak, kuhinje i toaleta, kao i pristupa za prohodnost invalidskih kolica. Prostor je opremljen novim odgovarajućim nameštajem, tehničkim pomagalima - televizorom, kompjuterima, štampačem, telefonima sa telefaksom i muzičkim stubom. Vrednost svih radova i nabavke potrebne opreme iznosila je milion i sedamsto dvadeset hiljada dinara budžetskih sredstava.\nOvaj prostor mogu koristiti evidentiranih dvadeset i šestoro dece i mladih od 5 do 18 godina, dok će za to vreme roditeljima biti omogućeno da se odmore ili obave druge poslove.


Vesti online / Vesti / Srbija / B92: Turski tok kroz Srbiju\nB92: Turski tok kroz Srbiju\n"Bugarska je odobrila izgradnju Turskog toka", prenose tamošnji mediji.\nTurski tok (Foto: Ilustracija)\nBugarski mediji kao najnoviju vest prenose da je tamošnji tranzit gasa Bulgartransgas nakon prikupljanja obavezujućih ponuda za proširenje nacionalnog sistema za tranzit gasa od Turske do Srbije doneo konačnu odluku o investiranju u taj projekat.\nNavodi se da je ta kompanija uspešno završila treću fazu ekonomskog testa od 1,4 milijarde evra koje se odnose na proširenje bugarske tranzitne gasne mreže do Srbije.\n- Imamo jako dobre vesti. Ekonomski test za projekat proširenja gasne mreže uspešno je završen - izjavila je u parlamentu bugarska ministarska za energetiku Temenuška Petkova a prenosi Rojters.\nPočetak izgradnje gasovoda kroz Srbiju u narednih nekoliko dana?\nSRBIJA Dačić: Ruski gasovod je glavni uzrok političkog pritiska na Beograd\nSRBIJA Počeli radovi na "Turskom toku" kroz Srbiju\nSRBIJA "Turski tok" kroz Srbiju pod znakom pitanja


Đoković saopštio plan za spas tenisa - BIGportal.ba\n18 Aprila, 2020 18 Aprila, 2020 0337\nDžon Verthajm, novinar “Tennis TV”, preneo je pismo najboljeg tenisera sveta koje je bilo upućeno ostalim ATP teniserima.\n“Evo šta smo predložili. Najboljih 100 na svetu u singlu i najboljih 20 u dublu će učestvovati u finansijskoj podršci Fonda slabije plasirane teniser. Najboljih pet na svetu doniraće 30.000 dolara, od 5. do 10. mesta izdvojiće 20.000, od 10. do 20. 15.000 dolara, teniseri rangirani od 20. do 50. doniraće 10.000 dolara, dok će oni od 50. do 100. uplatiti 5.000 dolara u fond“, piše Novak u pismu i nastavla:\n“Rodžer, Rafa i ja predložili smo da 50 odsto od nagradnog fonda završnog turnira u Londonu (ako se odigra u novembru/decembru) ide u Fond. Ne znamo da li će se odigrati turnir i ako se ne odigra, onda bi isto trebalo da se uradi na Australijan openu 2021. godine. Ne samo nas trojica, svi koji budemo učestvovali na Završnom turniru ili Australijan openu trebalo bi da doniramo ono što smo osvojili. To je fer način da svi učestvuju”.\nPre nekoliko nedelja slabije rangirani teniseri žalili su se kako nemaju dovoljno novca da plaćaju osnovne potrebe, kao što su računi, namirnice…


srbijasport.net - Vesti - Esports - Pozitivan uticaj video igara\nPonedeljak, 27.09.2021 21:34\n30.07.2021 Predrag Ciganović RUR\nEvolucija video igara i veliki rast njihovih konzumenata poslednjih godina podstiče sve više istraživanja o uticaju video igara na zdravlje ljudi a naročito dece. Iz medija najčešće saznajemo o negativnim aspektima video igara, a kao najveći problemi se navode nasilje i zavisnost od igranja. Međutim, ako se osvrnemo na trendove u gejming industriji dolazimo do zaključka da je nasilje u video igrama manje zastupljeno nego u ostalim vidovima masovne, opšte prihvaćene zabave. Rezultati novijih istraživanja prema rečima stručnjaka ukazuju da igranje video igara ima brojne prednosti i pozitivne efekte na rast i razvoj dece. U prilog tome ide i sve veći broj naučnih radova koji se bave pozitivnim uticajem video igara.\nDonošenje bržih i ispravnijih odluka\nProfesor kognitivne nauke Dafne Bavalije je sa svojim saradnicima sa univerziteta Ročester 24. avgusta 2010. objavila studiju koja je pokazala da igranje akcionih igara povećava mogućnost donošenja bržih i ispravnijih odluka. Naime igrači akcionih igara ne samo da su nakon dužeg perioda igranja izbrusili svoje gejmerske veštine već su razvili i mnoge druge, korisne za svakodnevni život poput boljeg snalaženja u prostoru, mogućnost preciznijeg praćenja pojedinaca koji se nalaze u masi, kao i brže čitanje tekstova sa sitnijim slovima. Jedna on najvećih prednosti ovih ljudi bila je povećana sposobnost rada više radnji u isto vreme, tzv. multitasking. U naučnom časopisu Current Biology, Dafne Bavalije, Aleksandar Puže i Šon Grin su iskazali da da ljudi koji igraju akcione igrice 25% brže donose odluke od drugih ljudi koji ih ne igraju.\nPonekad je igranje video igara način na koji deca provedu vreme zajedno i nauče kako bolje da komuniciraju. Grupno igranje igara predstavlja specifično socijalno iskustvo, jer se tako upoznaju novi ljudi i stiču veštine timskog rada (milioni ljudi širom sveta okupljeni su u virtuelnim grupama kako bi igrali određene video-igre).\nUkoliko porodica ili grupa prijatelja zajedno igra u nekom timu i zajedno rešava probleme to je šansa da se upoznaju iz neke nove perspektive i prodube prijateljstvo.\nProfesorka Mičigen Stejt Univerziteta, psiholog Linda Džekson, je sa svojim saradnicima sprovela naučno istraživanje koje je obuhvatilo preko 500 dece uzrasta 12. godina. Istraživanje je pokazalo da je kreativnost kod dece koja igraju video igre povećano u odnosu na drugu decu ali i da je upotreba mobilnih telefona, interneta i računara u druge svrhe osim igranja delovalo negativno na dečiju kreativnost. Istraživanje koje je obavila Linda Džekson je obavljano uz pomoć Torrance Test-a. Torrance Test je naučno prihvaćen test u kome je potrebno nacrtati kreativni crtež koristeći zakrivljene linije, imenovati crtež i kasnije napisati priču na temu crteža. Istraživanje je objavljeno 2011. godine u naučnom časopisu Computers in Human Behavior.\nSmanjena agresivnost kod dece?\nDa li igranje igara kao što su HALO, Mortal Kombat ili Grand Theft Auto kod dece gde je prisutan simptom depresije služi kao okidač u povećanju depresije ili povećane agresivnosti? Prema profesoru Kristoferu Fergusonu sa Stetson univerziteta i nezavisnom istražitelju Šeril Oslon koji su objavili studiju u naučnom časopisu Springer’s Journal of Youth and Adolescence odgovor je NE. Prema ovom istraživanju, deca koja imaju simptom nedostatka pažnje su nakon igranja igara dobijali smirujući efekat koji im je pomogao da smanje agresivnost. Ferguson i Olson su istraživanje obavili na 377 dece različitih etničkih grupa prosečne starosti od 13 godina. Ovo istraživanje je bilo deo velikog projekta koji je napravila vlada Amerike i koji je bio zadužen da ispita uticaj nasilja u video igrama na omladinu. Zaključak koji je donela ova studija je da nije pronađena veza u povećanju delikventnog ponašanja kod dece testiranog uzrasta koja imaju simptome depresije i nedostatka pažnje.\nRešavanje problema i memorija\nU nameri da pobede u video igri, igrači uče da isplaniraju svoje akcije i da razlikuju bitne od nebitnih informacija. Igranje video igrica poboljšava sposobnosti rešavanja problema i memorije zato što deca pamte svoje prethodne akcije. Pozitivan uticaj igranja video igrica na sposobnost rešavanja problema je najveći kod umerenog broja sati provedenih u igranju. Takođe, postoji još jedan preduslov da bi ovaj efekat postojao – bitno je koju aktivnost igranje igrica zamenjuje. Naime, samo ukoliko deca igraju video igrice umesto da gledaju televiziju, odmaraju se ili idu u kupovinu itd. one imaju pozitivan uticaj na njihov razvoj. Međutim, igranje video igrica ne može biti zamena niti za učenje, niti za izradu domaćeg zadatka.


Početna strana > Magazin > Tehnološka revolucija > Kosmičko vreme\nPrvi sat koji može sam sebe setovati, bilo gde. Čak i satovi koji su sinhronizovani sa atomskim satom nisu svuda tačni. Oni imaju radio da bi mogli da pokupe signal sa tornja dugog dometa povezanog sa atomskim satovima širom sveta. Ali tornjevi imaju domet od samo oko 2400 km, ostavljajući velike regije, uključujući i Južnu Ameriku i Kanadu, nepokrivenim.\nSeiko Astron je prvi sat koji koristi GPS, tako da sam može automatski namestiti vreme bilo gde. Seiko inženjeri su spojili Astronov kvarcni pokret i prilagođenu ploču koja sadrži procesor i GPS radio. Tim je programirao procesor sa kartom sveta razbijenom na milion kvadranata, svaki povezan sa jednom od 39 vremenskih zona. Jednom dnevno, GPS radio se uključuje i povezuje sa četiri ili više satelita koji orbitiraju oko planete da bi označio svoje mesto; procesor onda određuje koja je vremenska zona i postavlja datum i vreme u skladu sa tim. (Korisnici mogu da resetuju sat i pritiskom na dugme sa strane.)\nAstronu treba 30 sekundi za sinhronizaciju, dok kod atomskih satova to može da potraje i do dva minuta. I pored litijum jonskog napajanja, lice sata koje je 3,8 cm veliko, napravljeno je od matrice sedam solarnih ćelija, tako da putnici nikada neće imati problem bilo sa netačnim vremenom ili sa satom koji je stao.\nPrednja strana 3,8 cm Težina 136 g\nCena od 2.300 USD


Beta 8. jula 2020. 03:35\nInicijativa mladih za ljudska prava zatražila je noćas od Ministarstva unutrašnjih poslova Srbije i Zaštitnika gradjana da odmah pokrenu nezavisne istrage o prekomernoj upotrebi sile pripadnika policije na protestu u Beogradu.\n„Javnost mora biti redovno obaveštavana o napretku ovih istraga, kako bi se uspostavilo poverenje gradjana u institucije i policiju, nakon što su gradjani satima u direktnom televizijskom prenosu pratili sukobe izmedju gradjana i policije“, piše u saopštenju.\nTa organizacija je u saopštenju navela da nosioci javnih funkcija i institucije imaju obavezu da čuvaju i unapredjuju demokratski poredak, što podrazumeva zakonito postupanje policije, ali i kontrolu i sankcije u slučaju zloupotrebe ovlašćenja od strane policije.\n„Odgovornost državnih organa i nezavisnih institucija je da stave tačku na sve spekulacije kroz jasno utvrdjivanje odgovornosti za počinjena krivična dela i prekršaje“, navodi se u saopštenju.\nInicijativa mladih za ljudska prava je uz to uputila poziv svim gradjanima koji su bili svedoci ili bili žrtve prekomerne upotrebe sile, da se jave Beogradskom centru za ljudska prava, Inicijativi A11 i Inicijativi mladih za ljudska prava.


Samospoznaja i samopouzdanje\nDa bismo bili uspešni na poslu, važno je da objektivno sagledamo svoje sposobnosti, ali i da radimo na tome da ih razumemo i adekvatno primenimo. Samospoznaja je prvi korak ka prihvatanju sebe onakvim kakvi zaista jesmo, ka prepoznavanju i prihvatanju svoje dobre strane, kao i ka izgrađivanju određenog nivoa samopouzdanja, koje će nam pomoći da naša samospoznaja dođe do punog izražaja.\nKroz primenu različitih alata i tehnika, naučićete da prihvatite sebe i da se izdignete iznad nivoa prosečnosti. To će uticati pozitivno, ne samo na vas već i na vašu okolinu, a vama će dati mogućnost da napravite prvi korak u stvaranju superiorne pozicije na tržištu rada.\nUsvajanje različitih tehnika i načina za dostizanje nivoa objektivnosti u samoproceni i podizanje nivoa samopouzdanja, neophodnog za postizanje dobrih profesionalnih i ličnih rezultata.\nPrikaz i sprovođenje različitih metoda za dostizanje objektivne samoprocene i podizanje samopouzdanja.\nSimulacije realnih okolnosti u okviru kojih se postiže viši nivo samoprocene i samopouzdanja i započinje rad na putu ličnog i profesionalnog uspeha.


BiH: Počela zvanična predizborna kampanja za lokalne izbore - Tuzlanska informativna agencija\nBiH: Počela zvanična predizborna kampanja za lokalne izbore\nU Bosni i Hercegovini jutros je počela zvanična predizborna kampanja uoči lokalnih izbora koji će se održati 15. novembra, javlja Anadolu Agency (AA).\nNaime, u skladu sa Uputstvom o rokovima i redoslijedu izbornih aktivnosti za lokalne izbore 2020. godine koji će se održati u nedjelju, 15. novembra, danas je dan kada službeno počinje izborna kampanja i traje do 14. novembra do 7 sati ujutro kada nastupa izborna šutnja.\nPo odredbama Izbornog zakona BiH izborna kampanja se definira kao “period u kojem politički subjekti na zakonom utvrđen način upoznaju birače i javnost sa svojim programom i kandidatima“.\nPolitičke stranke, koalicije, liste neovisnih kandidata i neovisni kandidati imaju pravo voditi izbornu kampanju u mirnom okruženju, organizirati i održavati javne skupove na kojima mogu slobodno iznositi svoje stavove kako bi stekli podršku birača i štampati i dijeliti plakate, postere i druge materijale u vezi sa izbornom kampanjom.\nNadležna gradska/općinska tijela dužna su osigurati ravnopravan tretman političkim strankama, koalicijama, listama neovisnih kandidata i neovisnim kandidatima koji suovjereni za učešće na izborima u njihovim zahtjevima da javna mjesta i javne objekte koriste u svrhu kampanje, uključujući održavanje skupova, izlaganje oglasa, plakata, postera i drugog sličnog materijala.\nPolitičkim subjektima je zabranjeno uklanjati, prekrivati, oštećivati ili mijenjati štampane oglase, postere , plakate ili druge materijale koji se koriste u svrhu izborne kampanje, vođenje kampanje na način kojim se narušava spolna (rodna) ravnopravnost, te postavljanje štampanog, pisanog ili bilo kojeg drugog materijala u vezi sa izbornom kampanjom unutar ili na zgrade u kojima su smješteni organi vlasti na svim nivoima, javna poduzeća, javne ustanove i mjesne zajednice, kao i na vjerskim objektima, javnim putevima i javnim površinama, odnosno, dozvoljeno je samo na onim mjestima predviđenim za plakatiranje i oglašavanje\nIstovremeno političkim subjektima zabranjeno je i nositi i pokazivati oružje na političkim skupovima, biračkim mjestima i njihovoj okolini, ometati skupove dugih političkih subjekata, kao i podsticati druge na takve aktivnosti, sprečavati novinare da obavljaju svoj posao u skladu sa pravilima profesije i izbornim pravilima, te lažno predstavljanje u ime bilo kog političkog subjekta.\nJedna od zakonskih zabrana na koju se posebno skreće pažnja, je korištenje jezika koji bi nekoga mogao navesti ili podstaći na nasilje ili širenje mržnje.\n“Koja će od navedenih sankcija biti izrečena zavisi od težine učinjenog prekršaja kao i učestalosti”, poručeno je iz CIK-a BiH.\nU emisijama elektronskih medija nijedan politički subjekt ne može imati povlašten položaj u odnosu prema drugom političkom subjektu, te zvaničnici na svim nivoima vlasti koji su kandidati na izborima ne smiju imati povlašten položaj prema drugim učesnicima u izbornom procesu.\n“Informiranje o redovnim aktivnostima zvaničnika na svim nivoima vlasti prema odredbama Izbornog zakona BiH dopušteno je u okviru informativnih programa elektronskih medija, bez navođenja njihove kandidature na izborima i stranačke pripadnosti, kad god se radi o aktivnostima koje proizilaze iz zakonom utvrđenog djelokruga tijela kojima pripadaju”, naglašavaju iz CIK-a BiH.\nCentralna izborna komisija BiH pozvala je političke stranke, kandidate i pristalice političkih stranaka, koalicija, kao i neovisne kandidate i njihove pristalice, te zaposlene ili na drugi način angažirane u izbornoj administraciji da se uzdrže od izjava koje dižu tenzije, da vode fer izbornu kampanju.\nCIK BiH pozvao je i predstavnike medija i birače da daju svoj doprinos da kampanja i cijeli izborni proces protekne u demokratskom okruženju.


Izgradjena kuća demobilisanom borcu Slavku Rudniku iz Gornjih Srdjevića – Radio Srbac\nJuče je završena izgradnja kuće za Slavka Rudnika demobilisanog borca Vojske Republike Srpske iz Gornjih Srđevića. Кuća je izgrađena na inicijativu i prijedlog Mjesne boračke organizacije Srđevići jer je Slavko živio u izuzetno teškim stambenim uslovima. Fond solidarnosti BO opštine Srbac je prihvatio inicijativu i obezbjedio kompletan građevinski materijal dovoljan da se kuća izgradi i stavi pod krov, te pokrenuo akciju kako bi se kuća izgradila u što kraćem roku.Organizaciju izvođenja radova preuzeo je Slavkov sinovac Slaviša, koji je vodio kompletnu aktivnost. Radove je izveo Slavko Šelehijević sa grupom svojih radnika uz najminimalniju novčanu naknadu koju je prihvatio na insistiranje članova šire porodice Rudnik koji su svojim prilozima i prikupili sredstva za izvođenje radova. U radovima su učestvovali i Slavkovi saborci, komšije i prijatelji dobrovoljnim radom i bez naknade.Slaviša navodi da se odmah nastavljaju poslovi na uređenju kuće jer je cilj da Slavko nastupajuću zimu dočeka u svom novom domu.\nPredsjednik Boračke organizacije opštine Srbac i Fonda solidarnosti Goran Plotan izražava zahvalnost svim ljudima dobre volje koji su do sada novčano podržali aktivnosti Fonda na rješavanju stambene problematike najugroženijim članovima boračkih kategorija građana.\n“Pozivam sve ljude dobre volje koji mogu pružiti novčanu pomoć da to učine uplatom svojih sredstava na žiro račun Fonda solidarnosti broj: 567-353-27000041-19 koji je otvoren kod Sberbank a.d. Banja Luka.Vrlo brzo će biti završena i druga kuća za čiju je izgradnju Fond solidarnosti Zoranu Crnomarkoviću iz Razboj Lijevča takođe obezbjedio kompletan građevinski materijal. Uz ovaj materijal Fond je za šest demobilisanih boraca obezbjedio građevinski, vodo i elektro materijal neophodan za renoviranje i dogradnju stambenog prostora,a ukupna vrijednost dodjeljenog materijala u ovih osam akcija iznosi 14.695,60 КM”, kaže Plotan. Plotan kaže da je Fond solidarnosti opravdao svoje postojanje, a sva prikupljena sredstva se transparentno troše što je garancija svima koji novčano pomognu Fond, da će njihov novac biti usmjeren onim kojima je najpotrebniji.


Posle uvodna dva remija u Superligi, protiv TSC-a i Čukaričkog, Lalatović je sa FK Vojvodina počeo ređa uspehe.\nOsvajač Kupa Srbije je rkenuo da se penje na tabeli dvema vezanim pobedama (Voždovac u gostima, Mladost na „Karađorđu“), a šef stručnog štaba razvukao osmeh od uva do uva i nagovestio da Novosađani spremaju senzaciju na putu ka grupnoj fazi Lige Evrope.\nPodsetimo, Vojvodina će se u takmičenje uključiti od trećeg kvalifikacionog kola, tek 1. septembra će saznati ime rivala, na spisku su vlelikani poput Milana, Rendžersa, Sportinga, Totenhema, PSV-a, a harizmatični stručnjak uveren je da njegov tim može sa svima da se nosi. I da promenjen format kvalifikacija, igranje na jednu utakmicu, pogoduje autsajderima.\n"Voleo bih da smo u prva dva kola dobili dva lakša protivnika, da malo osetimo Evropu, međutim, veliki klubovi kreću iz trećeg kola, a Vojvodina je veliki klub. Nismo bezveze osvojili taj trofej. Lepo je kad prođete prvo i drugo kolo, a da i ne igrate, a voleo bih da u trećem dobijemo nekog preko koga ćemo ući u četvrto, pa čak i u grupnu fazu Lige Evrope. Kada čovek nešto sanja i mašta, to može da mu se i ostvari. Verujem da se čuda dešavaju. Ti klubovi jesu bogati. Eto, možemo da dobijemo Totenhem, čiji budžet ne može da se poredi sa našim, međutim, kad moji momci igraju na ovakvom nivou, u jednoj utakmici je sve moguće. Videli ste i da je Lion izbacio Mančester siti. Imaju onakav budžet, ali su Francuzi uspeli da pobedi zato što njegovi igrači veruju da mogu da uđu u polufinale Lige šampiona. Tako i ja verujem da mi sa našom Vojvodinom možemo da uđemo u grupnu fazu Lige Evrope", rekao je, između ostalog, Nenad Lalatović za "Mocart sport".\nTotenhem je, podsetimo, bio prošle godine u Srbiji, a 6. novembra je na "Marakani" savladao Crvenu zvezdu sa 4:0 u grupnoj fazi Lige šampiona.


Uskršnja pomoć za decu bez roditelja pod starateljstvom - Pirot Plus Online\nUskršnja pomoć za decu bez roditelja pod starateljstvom\n12. april 2017. 12:30 Lokalna samouprava Pirot Plus Online\nOsmu godinu za redom, u skladu sa Programom Lokalnog akcionog plana za decu, Pirot obezbedjuje jednokratnu novčanu pomoć za decu bez roditelja pod starateljstvom. Danas su u prisustvu predstavnika lokalne samouprave i Centra za socijalni rad starateljima dece bez roditelja uručena rešenja o novčanoj pomoći od po 15.000 dinara\nDirektorka Centra za socijalni rad, Marija Vasić, pozdravila je prisutne naglasivši da su staratelji na sebe preuzeli izuzetno humanu misiju i odgovornost. Svemu tome pridružuje se i lokalna samouprava sa mnogo razumevanja da u okviru svojih mogućnosti pomogne.\nMilica Golubović, pomoćnica gradonačelnika za vanprivredu, koja je uručila rešenja o pomoći, kaže da se kao i ranijih godina planiralo da se novac obezbedi uoči Uskrsa. Odmah posle uručenja rešenja staratelji su mogli da podignu novac u Centru za socijalni rad.


Povređen muškarac tokom ispaljivanja protivgradne rakete - JUGPRESS\nPovređen muškarac tokom ispaljivanja protivgradne rakete\nTokom ispaljivanja protivgradne rakete, u sredu, je povređen muškarac iz okoline Bujanovca, star 40 godina.\nOn je odmah zbrinut u Službi za prijem i zbrinjavanje urgentnih stanja Opšte bolnice u Vranju.\n„Radi se o manjoj mehaničkoj povredi u predelu nadlaktice i opekotine u vidu crvenila, opekotine vrelim vazduhom u predelu gornjih strana oba stopala. Zbrinut je, sanirana mu je povreda i manji deo rane mu je ušiven“, rekao je dr Ljubiša Stojilković načelnik Službe za prijem i zbrinjavanje urgentnih stanja Opšte bolnice u Vranju.\nPrema nezvaničnim saznanjima do povređivanja muškarca koji radi na ispaljivanju protivgradnih raketa je došlo zbog teškoća u ispaljivanju rakete i njenog zakasnelog aktiviranja.


Kompanija „Jumko“ dnevno proizvede 20.000 maski – RTV SUNCE Arandjelovac\nHome » Srbija » Kompanija „Jumko“ dnevno proizvede 20.000 maski\nKompanija „Jumko“ dnevno proizvede 20.000 maski\nin Srbija, Vesti 23/03/2020\nMinistar odbrane u Vladi Republike Srbije Aleksandar Vulin obišao je danas u Vranju proizvodne pogone kompanije „Jumko”, u kojoj se, od uvođenja vanrednog stanja u Srbiji usled epidemije koronavirusa, izrađuje zaštitna oprema.\nVulin je tom prilikom istakao da se u ovakvim vremenima najbolje vidi koliko je važno imati svoju privredu i svoju industriju.\nOn je ocenio da odluka predsednika Republike Aleksandra Vučića da sačuva i ojača odbrambenu industriju Srbije tek sada pokazuje svoje prave rezultate.\nČitava domaća odbrambena industrija radi za potrebe države Srbije, za potrebe svih naših građana, i time pokazuje koliko je važno imati sopstvenu industriju i znanje, istakao je ministar.\nPrema njegovim rečima, država to ume da ceni i naša odbrambena industrija u nekim budućim, mirnim i sigurnim vremenima može da računa na to da će imati podršku svoje zemlje, baš kao što je ona podržala svoju zemlju.\nVulin je naveo da se „Jumko“ iz Vranja prilagodio potrebama vanrednog stanja, zapravo potrebama svih građana i da sada proizvodi baš ono što nam je najviše potrebno.\nOva kompanija je svoju proizvodnju povećala na 20.000 zaštitnih maski dnevno i time su već opremili najveći broj javnih ustanova u Jablaničkom i Pčinjskom okrugu, čime su značajno doprineli i bezbednosti i očuvanju zdravlja i sigurnosti svih pripadnika Vojske Srbije, ukazao je ministar.\nZahvaljujem svim ovim radnicima što rade ovako vredno, uporno, što niko od njih nije postavljao pitanje koliko i da li treba da radi, već su na usluzi svojoj zemlji, svojoj vojsci, svom narodu, rekao je ministar.\nGeneralni direktor kompanije „Jumko“ Branislav Trajković naglasio je da je nakon uvođenja vanrednog stanja „Jumko“ kao odgovorna državna kompanija uvela krizni štab koji 24 časa dnevno preduzima sve mere na zaštiti zaposlenih.\nOd prošle nedelje krenuli smo maksimalno sa proizvodnjom maski. „Jumko“ je više hiljada maski i stotina skafandera prvo donirao bolnicama u Vranju, Bujanovcu, Vladičinom Hanu, Bosilegradu, raznim socijalnim institucijama, rekao je Trajković, objasnivši da „Jumko“ izrađuje maske od najkvalitetnijeg pamuka.\nRad je organizovan u više smena, a svaki od 1.200 radnika angažovanih na proizvodnji maski ima neophodna zaštitna sredstva za rad.\nTokom posete kompaniji „Jumko“, ministar Vulin, u pratnji komandanta Četvrte brigade Kopnene vojske brigadnog generala Slobodana Stope, obišao je i radnu jedinicu balistike kompanije „Jumko“, navodi se u saopštenju Ministarstva odbrane.\nPrethodna: RTV Sunce – Vanredno stanje u Aranđelovcu\nSledeća: Đorđević: Biće objavljena lista poslodavaca koji krše zakon


Teniseri zbunjeni, šta će biti sa Australijan openom? - Sportske.net\nVeliki požari pogodili su Australiju.\nOdličan start srpskih tenisera u Dohi!Odličan start srpskih tenisera u Dohi!Bravo, majstori! Novak i Viktor odveli Srbiju u četvrtfinale!Novak zabrinut, predlaže odlaganje Australijan opena?!Novak zadovoljan: "Kakav način da se počne!"\nOrganizatori prvog grend slem turnira u sezoni, Otvorenog prvenstva Australije u Melburnu, saopštili su danas da ne očekuju da će doći do odlaganja tog teniskog turnira, uprkos velikim požarima u toj zemlji.\nU katastrofalnim požarima poginule su najmanje 24 osobe, skoro pola miliona životinja i izgoreli su milioni hektara. Vazduh u Melburnu je dostigao "vrlo nezdrav" nivo, ali su organizatori Australijan opena uveli "dodatne mere", kako bi osigurali održavanje turnira, preneo je Bi-Bi-Si (BBC).\n"Prognoza je dobra. Ne očekujemo odlaganja i uveli smo dodatne mere kako bi Australijan open počeo prema rasporedu. Kao i uvek, zdravlje i bezbednost igrača, kao i zaposlenih i navijača je prioritet. Imamo dodatna sredstva za analizu, nadgledanje i logistiku. Na licu mesta će meteorološki stručnjaci i stručnjaci za kvalitet vazduha analizirati sve podatke i u realnom vremenu proceniti kvalitet vazduha u Melburn parku", rekao je direktor turnira Kreg Tili.\nTakmičenje na Australijan openu počinje 20. januara, a kvalifikacije 14.\n"Mi uvek blisko sarađujemo sa našim medicinskim osobljem i drugim lokalnim stručnjacima. Te informacije će se koristiti na sličan način kao kada se bavimo ekstremnim vremenskim prilikama, kao što su vrućina i kiša", dodao je Tili.\nVidljivost u Melburnu je u nekim delovima grada i okolnim područjima manja od jednog kilometra, saopšteno je iz Biroa za meteorologiju Viktorije.\nKvalitet vazduha dostigao je u ponedeljak indeks 213, a očitavanja iznad 200 smatraju se "vrlo nezdravim".\n"Imamo veliku sreću da na Melburn parku imamo tri stadiona sa krovom i osam zatvorenih terena. To nam je omogućilo da već nekoliko godina vremenske prilike ne utiču na Australijan open. Iako su uslovi sa kojima se trenutno susrećemo neobični, oni nisu ništa u poredjenju sa patnjom koju mnogi doživaljavaju širom Australije", naveo je Tili.\nOn je dodao da će organizatori iskoristiti takmičenje kako bi prikupili novac i pomogli ugroženima.\nBrojni teniseri, među kojima Novak Djoković, Nik Kirojs, Marija Šarapova i Ešli Barti su obećali finansijsku pomoć.\nTitule na Australijan openu brane Novak Djoković i Naomi Osaka.


Đukanović: SAD Srbiju vide u korpusu zapadne geopolitičke sfere interesa - Blitz RS - Vesti\nĐukanović: SAD Srbiju vide u korpusu zapadne geopolitičke sfere interesa\nDragan Đukanović je, gostujući u Jutarnjem programu RTS-a, rekao da je prošla nedelja burna, ali da mu se čini da ništa manje neće biti ni naredne nedelje, imajući u vidu dinamiku u vezi sa ratom u Ukrajini.\n„Prošlu sedmicu su obeležila dva događaja, jedan koji se nije desio – poseta ruskog ministra spoljnih poslova Sergeja Lavrova Beogradu, i poseta nemačkog kancelara Šolca, gde smo čuli poruke koje nekako konstantno idu prema našoj zemlji, posebno od trenutka kada se dogodila eskalacija rata u Ukrajini, do toga da se očekuje da Srbija pored toga što je podržala u GS UN osudu ruske agresije na Ukrajinu, krene i sa drugim merama, odnosno sa razmišljanjem o uvođenju restriktivnih mera prema Ruskoj Federaciji, onako kako je to uradila EU“, naveo je Đukanović.\nNa tim temama će, smatra, fokus biti i narednih nedelja.\nO izjavi ambasadora SAD u Beogradu Kristofera Hila da Srbija treba da razmisli gde leži njena budućnost i da li je održiva njena neutralna pozicija, te da tako donese svoju odluku, Đukanović navodi da su slična očekivanja i SAD, da se Srbija na neki način dodatno odredi prema ratu u Ukrajini.\n„Tu SAD misle na pridruživanje Srbije čitavom setu sankcija prema Ruskoj Federaciji koje su usvojene od početka rata u februaru“, istakao je Đukanović.\nSAD, napominje, Srbiju vide u korpusu zapadne geopolitičke sfrere interesa i smatraju da nije moguće ni realno da ona ostane izvan te sfere.\n„Nisu to nikakvi novi stavovi, s tim što SAD potenciraju da u jednoj radikalnoj promeni okolnosti u Evropi Srbija potvrdi svoju ulogu na Zapadu“, navodi Đukanović.\nPo prvi put format „Otvorenog Balkana“ u Ohridu je bio 3+2, a Đukanović navodi da smatra da je to dobro da bi se zemlje koje nisu članice te inicijative upoznale sa načinom funkcionisanje.\n„Iz Podgorice se uviđa da je ne samo nužno ojačati multilateralnu saradnju, već i popraviti bilateralne odnose sa Srbijom. Čini mi se da postoje neke naznake, 29. juna će biti realizovana poseta premijera Crne Gore Dritana Abazovića Beogradu i nadam se da ćemo čuti neke pozitivne poruke kada su u pitanju odnosi dve veoma bliske zemlje“, kazao je Đukanović.\nSmatra da ne postoji mogućnost da suštinski bilo šta zameni evropski put Zapadnog Balakana.\n„Otvoreni Balkan ne bi trebalo da bude nekakva mini-balkanska unija. Mislim da je to nerealno. Ova inicijativa i Berlinski proces imaju za cilj da pospeše proces evropskih integracija, a ne da budu zamena“, dodaje Đukanović.\nO non-pejperu koji je predstavio savezni ministar za evropske i međunarodne poslove Republike Austrije Aleksander Šalenberg, Đukanović napominje da misli da je to signal promene politike EU na Zapadnom Balkanu.\n„Da se institucionalno i kroz fondove i kroz odlučivanje o određenim politikama zemlje Zapadnog Balkana približe EU. Uvidevši da jedan birokratizovani pristup ne donosi rezultate i samo stvara neku vrstu skepse i otpora u državama Zapadnog Balkana“, kaže Đukanović.\nBilo kakvo prelivanje nestabilnosti iz Istočne Evrope na Zapadni Balkan uticalo bi na stabilnost EU, smatra Đukanović.\n„Zato se insistira na tome da dođe do rešavanja akutnih problema na Zapadnom Balkanu, gde se tu vidi odnos Beograda i Prištine, ali i prilike unutar BiH, kao jedan od ključnih izazova“, napominje Đukanović.\nNa neki način, radikalizacija prilika u samoj Evropi dovodi u fokus odnos EU prema Zapadnom Balkanu. „Zato mi se čini da se pojavljuju brojne inicijative, i non-pejper koji je Austrija predstavila“, izjavio je Đukanović.\nCelo gostovanje Dragana Đukanovića pogledajte u videu na početku teksta.


Fondaciji Hastor uručeno priznanje na svečanosti u Washingtonu – ASA Group\nWASHINGTON/SARAJEVO, 8.maja (FENA) – Na svečanosti koja je proteklog vikenda održana u organizaciji Advisory Council for Bosnia and Herzegovina (ACBH) u Washingtonu, posebno priznanje za doprinos razvoju obrazovanja i mladih u BiH dodijeljeno je Fondaciji Hastor.\n-Naša vidljivost i značaj u SAD mora biti stalno održavana. Takve su prilike, takve su potrebe. Imajući u vidu da je bh. dijaspora u SAD najbrojnija, najobrazovanija i najimućnija, blistavost je pojam koji želim upotrijebiti ovom prilikom kada govorim o našoj svečanosti. Jačanjem uloge ACBH na predstavljanju interesa Amerikanci bosanskohercegovačkog porijekla svakim danom dobijaju na značaju – izjavio je predsjednik Odbora direktora Savjetodavnog vijeća (ACBH) Adnan Hadrović


Delfis ulazi u fazu beta testiranja - Delfis\nDelfis ulazi u fazu beta testiranja\nZadovoljstvo nam je da vas obavijestimo da je posle višemjesečnog razvoja naš sistem za elektronsko fakturisanje – Delfis, konačno ušao u fazu beta testiranja. Našim partnerima i kompanijama koje su izrazile želju da učestvuju u ovoj fazi, biće omogućen pristup aplikaciji sa svim otključanim funkcionalnostima. Cilj ove faze je da otkrijemo i otklonimo sve korisničke i funkcionalne nedostatke, prije nego što sistem učinimo dostupnim za komercijalnu upotrebu. Takođe, namjera nam je i da sistem učinimo što je moguće ugodnijim za korišćenje, pa ćemo od korisnika tražiti da nam dostave svoje sugestije, potrebe i ideje za dalji razvoj sistema.\nFaza beta testiranja predstavlja logički nastavak procesa razvoja sistema, nakon što se Delfis uspješno pokazao na tehničkim, bezbjedonosnim i testovima opterećenja, gdje su provjeravane karakteristike sistema u ekstremnim uslovima ili uslovima velike posjećenosti.\nNakon završetka faze beta testiranja u realnim uslovima, radiće se na otklanjanju svih otkrivenih nedostataka, kao i implementaciji dodatnih funkcionalnosti, nakon čega će sistem biti spreman za široku upotrebu.\nVaš Delfis tim


Milićević i Ramić u Mostaru: Početak izgradnje 24 stambene jedinice\nZamjenica premijera FBiH i federalna ministrica finansija Jelka Milićević i federalni ministar raseljenih osoba i izbjeglica Edin Ramić, te gradonačelnik Mostara Mario Kordić, danas su u naselju Sutina u Mostaru, ozvaničili početak radova na objektu sa 24 stambene jedinice.\nRiječ je o prvoj zgradi, od ukupno planirane tri, a koja je namijenjena za smještaj korisnika postojećih kolektivnih centara i alternativnog smještaja s područja Mostara.\nProjektom „Zatvaranje kolektivnih centara i alternativnog smještaja putem osiguranja javnih stambenih rješenja - CEB II“ planirano je stambeno zbrinjavanje blizu 7.200 korisnika koji žive u neuslovnim objektima kolektivnih centara i alternativnih smještaja.\nNa području Hercegovačko-neretvanskog kantona planirana je izgradnja 132 stambene jedinice u ukupnoj vrijednosti od devet miliona KM, i to u Konjicu, Jablanici, Čapljini i Mostaru. Trenutno se na području Federacije BiH izvode radovi na izgradnji dvanaest novih objekata sa ukupno 258 stambenih jedinica, te vrši rekonstrukcija i sanacija pet objekata sa 10 stambenih jedinica u Gradačcu, saopćeno je iz Federalnog ministarstva raseljenih osoba i izbjeglica.


Otvoren konkurs Evropske mreže digitalnih umetnosti i nauke | Edukacija\nLiterarni konkurs Misije OEBS-a u Srbiji 22/05\nPrijave za Mikro festival amaterskog filma 07/08\nProjekat pod nazivom Evropska mreža digitalne umetnosti i nauke je inicijativa koju pokreće program Kreativna Evropa u saradnji sa galerijama iz Linca, Ljubljane, Etiopije, Dablina, Londona i Košica.\nCilj projekta je pronalaženje novih umetničkih formi koje bi korespondirale sa savremenim razvojem nauke i tehnologije. Kandidatima koji budu odabrani će se pružiti kako neophodni uslovi za rad tako i stručna pomoć od strane mentora.\nNagrada autorima dva nabolja projekta će biti obezbeđen jednomesečni boravak u Južnoj evropskoj opservatoriji (ESO) koja se nalazi na planinskim vencima Čilea u Južnoj Americi i predstavlja jednu od najznačajnijih astronomskih centara naše planete. To je prva faza takmičenja koja označava rad sa mentorima sa kojima će zajedno ostvarivati ciljeve projekata.\nDruga faza takmičenja je realizacija projekata u laboratorijama Ars elektronike iz Linca, a završnica je premijerno izlaganje projekta na Ars elektronika festivalu u Lincu koji će se održati početkom septembra 2015. godine.\nZa učešće na ovom takmičenju mogu se prijaviti svi umetnici čija je umetnička praksa usko povezana sa spojem savremene nauke i tehnologije i umetnosti kao što su: interaktivna umetnost, digitalna muzika i zvuk, digitalni dizajn, digitalne arhitektonske instalacije, kompjuterske animacije, film, fotografija i vizuelni efekti, digitalne zajednice i društvene mreže, hibridna umetnost, performansi i koreografija.\nKandidati trebaju prilikom prijavljivanja da pošalju sledeće:\nVideo zapis svojih radova u formi kratke biografije u trajanju od 5 minuta sa naglaskom šta ih motiviše da se prijave baš na takmičenje Ars elektronike\nNacrt troškova realizacije projekta\nPortfolio radova za koje smatra da su reprezentativni za umetničku praksu koju sprovodi\nPRIJAVLJIVANJE NA KONKURS SE VRŠI OVDE.\nSelekcija na nacionalnom nivou\nSrbija je inicijalni partner projekta što znači da naši umetnici imaju privilegiju sigurne realizacije dva projekta na nacionalnom nivou. Realizacija projekta na nacionalnom nivou uključuje autorsku naknadu za autora u iznosu od 1000 evra i troškove produkcije rada (2000 evra po radu). Ova dva nacionalna projekta će biti premijerno predstavljena u martu 2016. godine, zajedno sa još četiri partnerska projekta.\nNakon predstavljanja dva pobednička rada i nakon što svaki od partnera odabere projekte koje će samostalno realizovati, pravi se raspored putujućeg programa i gostovanja umetnika i projekata drugih partnera.\nCiklus takmičenja se ponavlja od decembra 2015. godine, uz mogućnost da se mentorska rezidencija realizuje, pored Južne opservatorije, i u CERN-u u Švajcarskoj, na kome se vrše fizički eksperimenti i istraživanja u domenu elementarnih čestica.\nZa više informacija zainteresovani se mogu obratiti ili nacionalnom ili glavnom koordinatoru projekta:\nNacionalni koordinator Ivana Smolović ([email protected])\nGlavni koordinator Tina Reinthaler ([email protected], tel: +43 664 81 26 162)\nOstale nagradne konkurse i takmičenja pogledajte OVDE.\nTAGS: konkurs za studente umetnostikreativna evropa konkurs za studenteOtvoren konkurs Evropske mreže digitalnih umetnosti i nauke


Hemofarm - Vesti - Novi medicinski kreveti za Urgentni centar KCS\nKompanija Hemofarm donirala je dodatnih 20 medicinskih kreveta sa pratećom opremom i antidekubitalnim dušecima Urgentnom centru Kliničkog centra Srbije, u vrednosti od 5,6 miliona dinara. Ovo je jedna od brojnih donacija ove kompanije zdravstvenim ustanovama u Srbiji, koja je samo tokom 2019. godine podržala njihov rad kroz pomoć u opremi i lekovima u vrednosti od čak 20 miliona dinara.\n„Glavni cilj Urgentnog centra i Ministarstva zdravlja su najbolji uslovi lečenja za sve naše pacijente. Našu nameru jasno je prepoznao Hemofarm i ovo je treća godina zaredom da dobijamo donaciju u vrednosti višoj od pet miliona dinara, za krevete i antidekubitalne dušeke za najteže pacijente u jedinicama intenzivnih nega. Najkritičniji i najteži pacijenti iz cele Srbije zbrinjavaju se i leče u Urgentnom centru, te je upravo zato važno da im omogućimo dobre uslove lečenja. Iskreno se nadam da će uspešna saradnja i partnerski odnos koji imamo sa Hemofarmom postati tradicija“, izjavio je povodom najnovije donacije direktor Urgentnog centra KCS doc. dr Marko Ercegovac.\nPrema rečima generalnog direktora Hemofarma dr Ronald Zeliger, ovo je samo jedan od načina kako Hemofarm pomaže lečenje pacijenata u Srbiji. „Doniranjem medicinskih kreveta mi direktno utičemo na kvalitet nege koju pacijenti dobijaju u bolnici i pomažemo rad najhumanije profesije. Lekari i medicinsko osoblje na urgentnom prijemu imaju ogromnu odgovornost – iz sata u sat spasavaju živote građana, a mi smo srećni kada im naša pomoć olakšava rad. Hemofarm redovno pomaže klinike i domove zdravlja u Srbiji, a nakon šest decenija koliko kompanija postoji, gotovo da nema bolnice na kojoj nekom prilikom nismo pomogli. To je naša pomoć zdravstvenim ustanovama koja direktno utiče na bolje lečenje pacijenata“, istakao je dr Zeliger.\nU znak zahvalnosti za višegodišnju podršku, direktor Urgentnog centra uručio je izlivenu statuu Bogorodice direktoru Hemofarma.


PUB KVIZ U “MARE”: “Provokatori” pobjednici nakon pripetavanja s čak 3 ekipe!\nBy Tincek on\t Siječanj 5, 2019 foto događanja, Zanimljivosti\nU ugodnoj večeri i zanimljivim pitanjima koje je pripremio organizator kviza Ivan Žderić – Mujo ovaj put su najbolje znanje pokazali članovi ekipe “Provokatori” (Tonći Kostanić, Ivan Kostanić i Perica Šutić) i time su zasluženo osvojili prvu nagradu te su osvojili jumbo pizzu po izboru i 5 gratis pića u Grill Pizzeriji “Zminjac” u Pločama.\nOni su nakon dodatnog kruga pitanja ili pripetavanja s ekipom “Kad Miki kaže da se boji” i ekipom “Javorov list” bili najbolji te su odnijeli prvu nagradu koju osigurava Grill Pizzeriji “Zminjac” u Pločama.\nUpravu su ove tri ekipe nakon 3 kruga pitanja pub kviza bile potpuno poravnate na vrhu!\nDrugoplasirana ekipa “Kad Miki kaže da se boji” te predzadnja “Oči su mi pivske boce” dobili su besplatnu turu pića od Caffe bara “Mare”.\nNa kvizu je sudjelovalo sveukupno 10 pub kviz ekipa, a novi kviz je na rasporedu već idući petak 11. siječnja u 20 sati u “Mare”.


Jeftini letovi iz Španije do Francuske Polinezije - Avio karte Španija Francuska Polinezija - eSky.rs\nAvio karte iz Španije do Francuske Polinezije\nPretražite letove iz Španije do Francuske Polinezije\nProverite najbolje prilike za letove iz Španije do Francuske Polinezije\n✔ Postoje li posebne ponude za letove iz Španije do Francuske Polinezije na eSky.rs?\n✔ Mogu li se pobrinuti za osiguranje prilikom rezervacije leta iz Španije do Francuske Polinezije?\n✔ Ako rezervišem let iz Španije do Francuske Polinezije, mogu li da rezervišem ujedno i smeštaj?\n✔ Koje avio-kompanije nude letove iz Španije do Francuske Polinezije?\nBudite sigurni, da na eSky.rs ponuda letova iz Španije do Francuske Polinezije uključuje ne samo niskotarifne avio-kompanije, već i one koje su specijalizovane za visoki standard.


Večeras počinje grupna faza Lige šampiona! - Sportske novosti\nNaslovna Fudbal Najave i prognoze Fudbal Večeras počinje grupna faza Lige šampiona!\nVečeras počinje grupna faza Lige šampiona!\nVečeras počinje grupna faza Lige šampiona za sezonu 2019/20, a na programu ćemo imati 8 duela. Kao najinteresantniji bismo istakli meč između Dortmunda i Barselone, ali ne treba izostaviti ni ostale mečeve, jer iznenađenja ne bi trebalo da manjka.\nInter bi sigurno želeo pobedom da otvori grupnu fazu, pogotov jer mu je protivnik ne toliko jaka Slavija iz Praga, a sličan scenario će želeti i Lion, koji će želeti 3 boda protiv uvek neugodnih Rusa.\nOd Ajaksa i Salcburga se očekuju pobede, a posebno bismo istakli meč između Napolija i Liverpula, gde bismo mogli da pokušamo sa pobedom gostiju po kvoti 2.40. Od Dortmunda i Barselone očekujemo golove, a najneizvesniji meč bi mogao da bude između Benfike i Lajpciga.\nČelsi nije isti od pre par sezona, a kladionice ga favorizuju protiv Valensije.\nPrethodni tekstGde danas „idu“ uplate – 17. septembar 2019.\nSledeći tekstPosle Laporta i Stouns


Revolucionarna studija otkriva zašto su neki ljudi imuni na koronu - Sputnjik Srbija\n21:04 23.01.2021 Preuzmite kraći link\nU svom istraživanju naučnici su koristili prilagođeni alat pod nazivom „Pep sek“ koji su stvorili za „fino mapiranje odgovora antitela na sve viruse korona koji zaraze ljude“, u rasponu od jednostavnih koji uzrokuju simptome koji nisu ozbiljniji od simptoma prehlade do ozbiljnijih i potencijalno smrtonosnih.\n„Naši rezultati sugerišu da virus kovid 19 može probuditi odgovor antitela koja su postojala kod ljudi pre trenutne pandemije, što znači da možda imamo određeni stepen već postojećeg imuniteta na ovaj virus“, objasnio je koautor studije dr Džon Altin u vezi sa studijom koja je objavljena u „Sel reports medisin“, naučnom časopisu sa recenzijom.\n„Naši nalazi ističu da je odgovor na SARS-KoV-2 oblikovan prethodnom izloženošću virusu korona i imaju potencijal da povećaju antitela“, rekao je Altin.\nNaučnici kažu da je obo otkriće osnov za dalje studije. Istraživanje bi, na primer, moglo pomoći da se objasni širok spektar na koji se kovid 19 manifestuje, pri čemu neki ljudi doživljavaju samo blage simptome ili čak prelaze virus potpuno asimptomatski, dok se drugi suočavaju sa teškim simptomima ili podležu komplikacijama povezanim sa bolešću.\n„Naša otkrića podižu mogućnost da priroda odgovora antitela na prethodnu endemsku infekciju virusom korona može uticati na tok bolesti uzrokovane kovidom 19“, rekao je dr Džejson Ladner, vodeći autor studije.\nIstraživanje je takođe uključivalo učešće Nacionalnog vojnog medicinskog centra Valter Rid, Norveškog univerziteta za nauku i tehnologiju i niza drugih bolnica i istraživačkih institucija.\nRusi ubrzano prave „koktel antitela“ protiv korone\nistraživanje, naučnici, antitela, virus korona


O'Konel: Problemi na Kosovu korupcija i nepotizam - Gorapress.net\n11.10.2017. u 20:31\nO'Konel: Problemi na Kosovu korupcija i nepotizam\nMemorandum o saradnju pri zapošljavanju potpisali su premijer Kosova Ramuš Haradinaj i ambasador Velike Britanije na Kosovu Ruari O'Konel. Britanski ambasador je izrazio zabrinutost zbog malog broja žena na vodećim pozicijama u javnim institucijama, navodeći kao glavne probleme nepotizam, zapošljavanje po političkom opredeljenju i korupciju. O'Konel je naglasio da Kosvo neće napredovati sve dok se u javnim institucijama zapošljavaju nekvalifikovani radnici.\n"Kosovo i Ujedinjeno Kraljevstvo imaju zajednični interes, da Kosovo bude sigurno mesto, prosperitetno i ekonomski i politički razvijeno. Da bi Kosovo napredovalo, potrebni su vam dobri, sposobni i nezavisni ljudi u javnim institucijama. To je razlog zbog čega smo prošle godine započeli ovaj projekat, sa idejom da promenimo praksu da se do rukovodećih mesta dolazi kroz politiku", rekao je britanski ambasador.\nPremijer Kosova je naglasio da će primenom memoranduma Kosovo dobiti stručnu pomoć Velike Britanije pri procesu zapošljavanja radnika i najavio izmene u mnogim javnim odborima i agencijama.\nU avgustu prošle godine britanski ambasador i predsednik Skupštine Kosova, potpisali su Memorandum koji će obezbediti veću autonomiju u odlučivanju odbora nezavisnih agencija.